
HWIANGERDD    SUL    Y    BLODAU. 
(/  fy  Mam.) 

Tan  y  garreg  las  a'r  blodau, 

Cysga,  berl  dy  fam  ; 
Gwybod  mae  dy  dad  a  minnau 

Na  dderbyni  gam  : 
Gwn  nad  oes  un  beddrod  bychan 

Heb  ei  angel  gwyn  ; 
Cwsg,  fy  mhlentyn,  yma'th  hunan- 

Cwsg,  Goronwy  Wyn. 


Cofio'r  wy,  pan  oeddit  gartre'n 

Cysgu  gyda  ni, 
Cadw  fynnwn  blant  y  pentre 

Rhag  dy  darfu  di  : 
Ond  boddlonwn  iddynt  heno, 

Gyda'u  miri  iach, 
Pe  bai  obaith  iddynt  ddeffro 

Fy  Ngoronwy  bach. 

Cwsg,  fy  mhlentyn,  heb  dy  fami — 

Cwsg  yn  erw  Duw  ; 
Casglu  blodau  buom  iti — 

Sul  y  Blodau  yw  : 
Chwe  briallen  fach  a  ddywed 

Mai  yr  haf  yw  hi ; 
Cwsg  o  danynt  heb  eu  gweled, 

Cwsg,  fy  rhosyn  i. 

Beth  i  serch  yw  mis  a  blwyddyn  ? 

Cwsg,  fy  nhlysaf  un  ; 
Onid  ti  yw'm  hunig  blentyn 

Nad  yw'n  mynd  yn  hŷn  ? 
Mae  y  lleill  yn  symud,  symud, 

Ac  yn  bryder  im  ; 
Ond  nid  felly  di,  f'anwylyd — 

'Chrwydra'r  marw  ddim! 

Tan  y  garreg  las,  Goronwy, — 

Cysga  beth  yn  hwy  ; 
Rhaid  yw  dweud  "  Nos  da,"  Goronwy, 

Mynd  a'th  ado'r  wy'  :  "*$ 

Nid  oes  eisiau  llaw  i'th  siglo 

Yn  dy  newydd  grud  ; 
Cwsg,  nes  gweld  ein  gilydd  eto, 

Cwsg,  a  gwyn  dy  fyd. 

FLOWER    SUNDAY    LULLABY. 

Where  the  flow'rs  and  gray  stone  hide  thee, 

Sleep,  my  pearl,  below  ; 
That  no  harm  shall  e'er  betide  thee, 

I  and  father  know  : 
Little  graves  are  never  lonely, 

Angels  guard  their  kin  ; 
Sleep,  my  child,  thyself  there  only — 

Sleep,  Goronwy  Wyn. 


Well  I  mind,  when  thou  wert  sleeping 

In  our  home  with  me, 
Village  boys  I'd  fain  be  keeping 

From  disturbing  thee  : 
Would  to-night  our  rest  were  shaken 

By  their  artless  cheer, 
If,  ah!    if  they  could  awaken 

Thee,  Goronwy  dear. 


Sleep,  my  child,  without  thy  mother, 

In  God's  acre  rest ; 
We,  this  Flower  Sunday,  gather 

Posies  for  thy  breast  : 
Six  small  primroses  unfolding 

Tell  of  summer  mild  ; 
Sleep  beneath  them,  none  beholding, 

Sleep,  my  rose,  my  child. 


12  TELYNEGION    MAES   A   MÔR 

What  are  months  and  years  to  mothers- 

Sleep,  my  darling,  so  ; 
Thou  alone,  unlike  the  others, 

Dost  not  older  grow  : 
They  are  restless,  restless  ever, 

Causing  me  dismay  ; 
Not  so  thou,  my  darling,  never 

Does  my  dead  one  stray. 

Slumber  yet  awhile,  Goronwy, 

Under  that  gray  stone  ; 
I  must  say  "  Good  night,"  Goronwy, 

Leaving  thee  alone  : 
Strange  that  cradle!    hand  of  mother 

Need  not  rock  thee  now  : 
Sleep  until  we  meet  each  other, — 

Sleep,  and  blest  be  thou. 

Cyfieithydd : 

J.  W.  Wynne-Jones,  M.A., 
Ficer  Caernarfon. 

LLAWHAIARN    BENDEFIG. 

Gwrandawem  riddfaniad  y  deri, 
Gwrandawem  ystori  fy  nhad — 
"  Boed  melltith  ar  Gastell  Llawhaiarn, 

A'r  felltith  yn  fendith  i'w  had!  " 
"  Boed  melltith,"  griddfannai  y  deri, 
Ail-gofìai  y  nefoedd  y  cam  ; 
Yn  llygad  fy  nhad  yr  oedd  mellten, 
Ond  lleithio'r  oedd  llygad  fy  mam. 

"  Fy  mhlant,"  meddai,  "  dyma  ystori 

Yr  anghyfanedd-dra  a  wnaed  ; 
Hyd  heddiw  mae  cofìo  yr  ormes 

A'r  adfyd  yn  poethi  fy  ngwaed  ; 
Os  wyf  yn  oedrannus  a  musgrell, 

Nid  wyf  mor  anghofus  a  hyn, 
Nad  wn  i  pa  bryd  y  dechreuodd 

Fy  marf  a  fy  ngwallt  droi  yn  wyn. 

"  Adwaenoch  y  goedwig  helwriaeth 

Ymestyn  i'r  mynydd  o'r  cwm  ; 
Un  waith  yr  oedd  honno'n  dyddyndir, 

A  chernau  y  mynydd  yn  llwm  : 
Nid  oedd  y  tyddynod  ond  bychain, 

A  gwyrog  gan  oedran,  ond  O! 
Yr  oent  yn  dreftadaeth  i  rywrai, 

A  cherid  y  brwyn  ar  eu  to. 

"  Yn  fore  llafuriai'r  tyddynwyr, 

Gan  dyfu  eu  gwenith  a'u  haidd  ; 
A'u  chwiban  a  glywid  o'r  mynydd, 
Fin  nos,  wrth  gorlannu  eu  praidd  ; 

Pan  ganai  y  fwyalch  ddyhuddgloch, 

Hwy  aent  i  noswylio  bob  un  ; 
A  beth  roddai  segur  bendefìg 

Y  castell  am  noson  o'u  hun  ? 

"  Chwaraeai  eu  plant  ar  yr  aelwyd, 
Eu  chwarae,  fel  ŵyn  ar  y  ffridd  ; 

Eu  hoffter  oedd  torri  eu  henwau 
Ar  wyneb  y  pantlawr  o  bridd  ; 

A  mynych,  ar  hirnos  o  aeaf, 

Y  clywech  eu  canu  fin  hwyr  ; 
Ac  yna  tawelwch  gweddio 

Ar  bopeth — y  nefoedd  a  ŵyr. 

"  Cyfannedd,  fy  mhlant,  oedd  y  mynydd 

Gan  rywrai,  cyn  plannu  y  coed, 
Hyd  angladd  hen  Yswain  y  castell, 

A'r  dydd  daeth  Llawhaiarn  i'w  oed  ; 
'Mhen  mis  ar  ôl  hynny,  daeth  rhybudd 

Ymadael,  ar  wŷs  ac  ar  fant ; 
Aeth  tadau  a  mamau  i  wylo, 

A  safodd  chwaraeon  y  plant. 

"  Tan  ergyd  y  gwae,  y  nos  honno 

Bu  eiriol  wrth  ddrysau  y  nef ; 
A  thrannoeth  wrth  ddrysau  Llawhaiarn, 

Ond  byddar  fel  tynged  oedd  ef  : 
Ni  fynnai  fod  mwy  mewn  cyfiawnder 

Na  gwneuthur  a  fynnai  ei  hun  ; — 
Cyfiawnder  yw  chwalu  cartrefi, 

Os  gwell  yw  ỳetrisen  na  dyn. 

Mi  gofìaf  i  'medd  yr  ymadael — 

Ar  nos  Galangaeaf  bu  hyn  ; 
Edrychai  y  lloer  yn  dosturiol 

A'r  ddaear  gan  farrug  yn  wyn — 
Edrychai  ar  gaethglud  yr  ormes 

Yn  symud,  fel  angladd  y  byw  ! 
Heb  do,  ond  y  nef  wrth  eu  pennau — 

Heb  gyfaill  yn  unman,  ond  Duw. 


Ymlaen  elai'r  wledd  yn  y  castell, 

A  gwinoedd  Llawhaiarn  yn  waed  ; 
Ymlaen  elai'r  ddawns,  a  chalonnau'r 

Tyddynwyr  yn  ysig  dan  draed  ; 
O  Dduw!    pam  goddefìr  i  fympwy 

A  thrais  gael  diffeithio  y  byd  ? 
Ai  byth  y  bydd  bywyd  mor  ddibris  ? 

Ai  byth  y  bydd  Rhyddid  mor  ddrud  ? 


Yr  ydych  yn  teimlo,  fy  mechgyn, 

Mi  welaf  eich  dial  yn  ffiam 
Yn  cynnau  yn  wyllt  yn  eich  llygaid, 

Wrth  wrando  ystori  y  cam  ; 
Mynegwch  hi'r  nos  i  fy  ŵyrion, 

Gan  ddweud  fel  y  dwedai  eich  tad — 
Boed  melltith  ar  gastell  Llawhaiarn, 

A'r  felltith  yn  fendith  i'w  had!  " 

GWYLAN. 


Yn  ymyl  y  môr  y  mae  caban, 

Un  caban  yn  ymyl  y  môr  ; 
Ei  gerrig  yn  llyfn  ac  yn  wynion, 

A'r  gwmon  yn  bêr  wrth  ei  ddôr  : 
Ac  yno  mae  merch  elwir  Gwylan — 

Ieuengaf  a  thecaf  ei  thad  ; 
Gwylanod  y  môr  ei  llateion, 

Ac  erwau  y  môr  ei  hystad. 


Un  lon  fel  chwerthiniad  yw  Gwylan, 

Chwareus,  a  pheryglus  o  ffraeth  ; 
Nid  dwyrudd  liw'r  ewyn  sydd  iddi, 

Ond  dwyrudd  liw  tywod  y  traeth 
Chwiorydd  yw'r  awel  a  hithau — 

Hi'n  felys,  a'r  awel  yn  hallt  : 
Mae  glesni  y  môr  yn  ei  llygad, 

A  chrychni  y  môr  yn  ei  gwallt. 


Os  serchus  ei  henw  yw  Gwylan, 

Mwy  serchus  yw  Gwylan  ei  hun  ; 
Ni  ellir  ei  gweld  heb  ei  charu, 

Ond  ni  eill  hi  garu  ond  un  : 
Os  Llion  y  cychwr  y'm  gelwir, 

'Waeth  gennyf  pa  swynwr  a  ddaw- 
Myfì  bia  gusan  ei  gwefus, 

Myfì  bia'i  chalon  a'i  llaw. 

Ar  ddistyll  y  trai,  pan  ollyngaf 

Fy  nghwch  o'i  fordwyfa  yn  rhydd, 
Bydd  Gwylan  yng  nghysgod  y  caban 

Yn  sefyll  a'i  llygad  yn  brudd  : 
Mae'r  eigion  yn  ffals,"  meddai  wrthyf, 

"  A  llithiwr  hudolus  yw'r  trai ; 
O  Llion,  ni  fedraf  ei  garu, 

Heb  garu  fy  Llion  yn  llai!  " 


Ond  pan  gyda'r  llanw  dychwelaf 

I'r  gilfach,  er  gwell  ac  er  gwaeth, 
Bydd  Gwylan,  a'i  llygad  yn  llonnach, 

Yn  sefyll  ar  leithder  y  traeth  : 
Gwna  gymod  diwrnod  â'r  eigion, 

A  geilw  ei  hofn  yn  beth  ffôl — 
Mae  Gwylan  yn  caru  y  llanw, 

Mae'n  dyfod  a  Llion  yn  ôl. 

PRIODAS    HUN. 


Ar  fwsog  lawr  Mehefìn 
Yng  nghysgod  onnen  las, 

Breuddwydiai  rhiain  ieuanc 
Freuddwyd  am  serch  a  chas. 

Ai  merch  y  lloergan  ydoedd, 
Neu  dylwyth  teg  y  gwŷdd 

Yn  flin  ar  ôl  y  nosddawns, 
Ac  wedi  cysgu  i'r  dydd  ? 

'Roedd  ganddi  fysedd  gwynion, 

Ac  ar  y  gwynnaf  un 
'Roedd  modrwy  dyweddíad, 

Fel  pleth  o'i  gwallt  ei  hun  : 

Y  gwallt  ddisgynnai'n  felyn 

Ddiofal,  ar  wahân 
Dros  las  ei  llygad  caead, 

Yn  fil  pelydrau  mân. 

Breuddwydiai'r  rhiain  freuddwyd 

Hudolus  dlws  ac  erch, 
Yng  ngofìd  llonnaf  bywyd, 

Yng  ngwynfyd  chwerwaf  serch. 

Yng  nghanol  ei  gwyryfon 
Yn  wyryf  gwelai'i  hun  ; 

Ei  dydd  priodas  ydoedd, 
Ei  dydd  melysaf  un. 

Trwy'r  dellt  yr  haul  dywynnai 

Ar  chwaer  i'r  lili  wen  ; 
Trwy'r  dellt,  edrychai  hithau 

Am  nefoedd  las  uwchben. 

Gwrandawai'r  clychau'n  canu, 

Fel  gwnaethent  lawer  tro  ; 
A  gwyddai  fod  ei  henw 

Ar  fin  cariadau'r  fro. 

Ai'r  cerbyd  gwynfeirch  heibio 

Yng  nghanol  llygaid  syn  ; 
Hi  glywai  sibrwd  rhywbeth 

A'i  gwnaeth  yn  wyn,  yn  wyn. 

Arafai  ger  yr  allor, 

Arafai  yn  ei  braw — 
Nid  oedd  priodfab  yno 

Yn  disgwyl  am  ei  llaw. 

0  Aled,  Aled,"  meddai 

Mewn  syndod,  trwy  ei  hun  ; 

Tydi,  fy  mhopeth  puraf, 
Yn  caru  mwy  nag  un!  " 

Breuddwydiai  fod  y  galon 
Oedd  ar  ei  modrwy'n  ddwy  ; 

A  thoriad  yn  ei  chalon 
Ei  hunan  oedd  yn  fwy. 

Ni  wybu  ddim  ond  hynny — 
O'i  hun  deffrôdd,  o'i  braw — 

'Roedd  modrwy  serch  yn  gyfa', 
A  mab  ei  serch  gerllaw. 

ORA    PRO    NOBIS. 


Mae'r  curwlaw  yn  dallu 

Ffenestri  fy  nhŷ, 
A  thymestlwynt  Tachwedd 

A  gyfyd  ei  ru  ; 
Mae  cedyrn  y  derlwyn 

Yn  siglo  i'w  gwraidd, 
A  brefu  am  loches 

Wna  ychen  a  phraidd — 

Ein  Tad,  cofia'r  adar 
Nad  oes  iddynt  gell ; 

Mae'r  eira  mor  agos, 
A'th  haf  Di  mor  bell. 

Mae'r  gorlif  yn  ddisglair 

Hyd  wyneb  y  fro  ; 
A  gyr  y  cymylau 

Fel  gwersyll  ar  ffo  ; 
Gan  ergyd  y  ddrycin 

Fy  mwthyn  a  gryn  ; 
Gwell  aelwyd  na  heol 

Ar  noson  fel  hyn — 

Ein  Tad,  cofia'r  arab 
A  gwsg  tan  y  lloer  ; 

Mae'i  wisg  ef  mor  denau, 
A'th  wynt  Di  mor  oer. 

Mae'r  ewyn  yn  wyn 

Ar  y  mordraeth  gerllaw — 
Cyn  wynned  a  dalen 

Y  llyfr  yn  fy  llaw — 
A  hed  y  gylnnhir 

Fel  cri  trwy  y  nef, 
Gan  ofn  y  rhyferthwy, 

A'i  ddicter  ef. 


Ein  Tad,  cojia'r  morwr 
Rhwng  cyfnos  a  gwawr  ; 

Mae'i  long  ef  mor  fechan, 
A  'th  fôr  Di  mor  fawr. 

"  ORA    PRO    NOBIS." 

My  windows  are  darkened 

By  rain-storms  without, 
The  gale  of  November 

Is  raising  its  rout  ; 
The  stalwarts  of  oak-forests 

Shake  to  their  base, 
The  sheep  and  the  oxen 

Crave  sheltering  place— 

Our  Father,  remember 
The  birds  in  their  woe  ; 

So  far  is  Thy  summer, 
So  near  is  Thy  snow. 

In  flood  o'er  the  valley 

The  river  gleams  bright  ; 
The  clouds  are  swept  onward, 

Like  legions  in  flight  ; 
My  cot  feels  the  buffet 

Of  squalls  as  they  smite, 
Yet,  better  the  hearth-side 

Than  street  such  a  night — 

Our  Father,  remember 
The  arab  out  there  ; 

So  thin  is  his  garment, 
So  biting  Thy  air. 

The  white  foam  is  fringing 

The  edge  of  the  sand, 
As  white  as  the  leaflet 

I  hold  in  my  hand  : 
The  curlew  above  us 

Is  whirled,  like  a  cry, 
In  fear  of  God's  tempest 

And  anger  on  high. 

Our  Father,  remember 

The  sailor  by  night  ; 
So  vast  is  Thy  ocean, 

His  vessel  so  slight. 


Cyfieithydd: 
J.  W.  Wynne-Jones,  M.A., 

Ficer  Caernarfon. 

MUN    AC    OENIG. 

Gwelais  hi  ar  fin  y  traeth, 
Yn  y  mis  blodeuai'r  perthi ; 

Geneth  fwyn  â  llygad  ffraeth, 
A'r  gwefusau  cochaf  ganddi. 

Cawsai,  pe  fel  llawer  mun, 
Gymaint  arall  o  fodrwyau 

Ag  oedd  yn  ei  gwallt  ei  hun, 
Gan  gynifer  o  gariadau. 

Yn  ei  chanlyn  fel  peth  hoff, 
Pleth  o  fiodau  am  ei  gwddw, 

Yr  oedd  oenig  fechan  gloff, 
Elwid  ganddi  wrth  ei  henw. 

Pethau  ieuainc  oedd  y  ddwy, 
A  chwaraeent  mor  ddiniwed, 

Fel  yr  oedais  beth  yn  hwy — 

Haws  oedd  oedi  nag  oedd  myned. 

Safai'r  oenig  fach  yn  gall, 
Rhedai,  safai  am  gydymaith  ; 

Brefai'r  oenig,  chwarddai'r  llall — 
Yna  rhedai'r  ddwy  ar  unwaith. 

Ni  fu  chwarae  gwell  erioed, 
Na  dedwyddach,  nes  i'r  oenig 

Golli  ei  hanafus  droed 

Ar  y  gwmon  llyfn  a  llithrig. 

Heibio'r  greiglan,  dacw  hi 

Yn  diflannu  yn  yr  ewyn — 
Clywais  fref,  a  chlywais  gri, 

A  bu'r  don  yn  fwyfwy  brigwyn. 

Crynai'r  eneth  ar  y  lan, 

Yn  y  llif  y  crynwn  innau  ; 
A  rhyw  fywyd  ofnus,  gwan — 

Hwnnw'n  crynu  yn  fy  mreichiau. 

Gwnes  beth  difraw,  gwnes  beth  ffôl, 
Ond  yr  oedd  y  fun  mor  brydferth  ; 

A  chyn  mynd  o'r  traeth  yn  ôl, 
Cefais  fwy  na  gwerth  y  drafferth. 

NADOLIG    LLAWEN. 


Boed  eich  Nadolig 

Yn  gân  i  gyd  ; 
Eira  neu  beidio, 

Gwyn  fo  eich  byd  ; 
A  byddwch  yn  blant 

I'r  hen  Ddraig  Goch- 
Yn  Gymry  pur 

B'le  bynnag  y  b'och. 

ii. 


Boed  lon  dy  lys, 

Boed  lawn  dy  wledd 
A  chofia  flys 

Yr  hwn  na  fedd. 


Cadw'th  Nadolig,  fy  mrawd, 

O  newydd  i  Fab  y  Dyn  ; 
Câr  dy  gymydog,  fy  mrawd, 

A  châr  ef  fel  ti  dy  hun. 

A  phan  wrth  dy  fwrdd,  fy  mrawd, 

Ai  prin  ai  helaethwych  fo — 
Cadw  dy  friwsion,  fy  mrawd, 

I'r  frongoch  a  llwyd  y  to.  s/»<atu*j 

GOBAITH. 

'  Llonnaf  o'r  engyl  wyt  ti,"  medd  Duw- 
'  Dos  i  ddiddanu  calonnau  briw." 

Ac  yntau  Gobaith,  mor  wyn  a'r  wawr, 
I  Seren  Ofnau  a  ddaeth  i  lawr. 

Efe  sy'n  canu  goruwch  y  crud, 
Holl  hwian  gerddi  melys  y  byd. 

Mwyn  ei  addewid  yn  nhrallod  dyn — 
Oni  ddwg  hanner  bob  croes  ei  hun  ? 

Erys  yn  olaf  gerllaw  yr  Yw 

I  sychu'r  deigr  uwch  blodau  gwyw. 

Ni  ddaw  ymhellach  na  phorth  y  Nef — 
Gweini'n  y  byd  yw  ei  nefoedd  ef. 

CREDO. 


Yn  Ei  nef  mae  Duw — 
Yn  y  golau  cannaid, 
Pur,  nad  eill  seraffiaid 

Ddyfod  ato  a  byw. 

Yno'n  wyn  Ei  fyd, 

Clyw  berffeithgan  engyl 
Rhwng  y  pyrth  o  beryl, 

Clyw  riddfannau'r  byd. 

Ie,  i  lygaid  Duw 

Nid  oes  dim  rhy  fychan- 
Gwêl  y  cread  cyfan, 

Gwêl  fy  meddwl  briw. 

Mwy  na'i  Orsedd  fawr 
Yw  Ei  galon  dyner  ; 
Trig  y  goruchelder, 

Gŵyr  am  Iwch  y  llawr. 

Yn  Ei  nef  mae  Duw, 
Eto  ca  y  cydfyd 
Le  yn  Ei  feddylfryd — 

Onid  cariad  yw  ? 

GWÊN    Y    MARW. 

I'r  ystafell  aem  yn  ddistaw, 

Un  ac  un, 
Heb  ddywedyd  dim  i  dorri 

Ar  ei  hun. 

Yno  llaw  amddifad  blentyn, 

Tan  ei  graith, 
Dynnai'r  caead  a'r  llieiniau'r 

Olaf  waith. 

Gwelem  tanynt  mewn  tangnefedd 

Wyneb  tad  ; 
Syllem,  synnem  ar  ei  degwch, 

Heb  nacâd. 

Wylai'r  ieuainc  gan  y  dwyster, 

Wylai'r  hen  ; 
Ar  wynepryd  un  yn  unig 

Yr  oedd  gwên. 

Cannaid  weddnewidiad  angau 

Ydoedd  hi ; 
Gwên  arhosai  i  oleuo'n 

Gofid  ni. 

Gwyn  eu  byd  y  llygaid  hynny 

Oedd  ynghau  ; 
Tlws  gan  wawrddydd  anfarwoldeb 

Oedd  y  ddau. 

Fyrred,  ac  mor  ddifìanedig 

Gwên  y  byw  ; 
Gwên  yr  arch — gwên  olaf,  hwyaf, 

Bywyd  yw. 

YN    ERW    DUW. 


Cu  oeddit  gennyf  fi,  fy  nhad, 
Cu  oeddwn  innau  gennyt  ti — 

0!    boed  fy  moes  fel  moes  fy  nhad, 
A  boed  ei  Dduw  yn  Dduw  i  mi. 


Telynegion    Men 


TELYNEGION    MEN  33 


MEN. 


Yn  yr  allt  ar  lannau  Dwyfor 

Y  cyfarfum  â  fy  Men, 
JlfLsŵt^        Clyçhau'r  gog  oedd  yn  ei  dwylo,       ^j^^tdMu  ^» 

Gwallt  fel  heulwen  ar  ei  phen  ;       ^3"       " 
Tecach  oedd  na  neb  a  welswn 

Yn  rhodianna  yn  y  coed — 
O!    mi  deimlais  yn  fy  nghalon 

Beth  na  wnes  erioed. 


Yn  yr  allt  ar  lannau  Dwyfor 

Ar  foreau  wedi  hyn, 
Bûm  yn  un  o  ddau  yn  casglu 

Clychau  glas  i  ddwylo  gwyn  ; 
Onid  oedd  yn  drafferth  felys,  6^/fer 

Hedfan  fel  rhyw  loyn  haf  ?—         T^T"  ^'' 
O!    ni  fûm  erioed  cyn  llonned, 
tŵu^j^f-      Nac  erioed  mor  glaf. 

Yn  yr  allt  ar  lannau  Dwyfor 

Tyf  y  glaslwyn  fel  o'r  blaen  ; 
A  chwedleua'r  don  barablus 
tr.jçäi  Chwedlau  serch  wrth  ro  a  maen  ; 

Hoff  gen'  innau'r  eneth  honno 

A  gyfarfum  yn  yr  allt ; 
Gyda'r  clychau  yn  ei  dwylo, 

Gyda'r  heuiwen  yn  ei  gwallt. 

HYD    FIN    Y    MAES    YM    MIN    YR    HWYR. 

Hyd  fin  y  maes,  ym  min  yr  hwyr, 

Rhodiannai  dau  yn  wyn  eu  byd  ; 
Ac  iddynt,  caru  'r  oedd  y  sêr, 

A  charu  'r  oedd  ysgubau'r  ŷd  : 
Gwna  serch  erioed  bob  dau  yn  ffôl, 

Gwna  serch  erioed  bob  dau  yn  ddall  ; 
Pwy  rodiai'r  maes  ym  min  yr  hwyr  ? 

Myfì  oedd  un,  a  Men  y  llall. 


Y  mis  pan  oedd  y  berth  yn  las, 

A'r  mis  pan  oedd  gan  eira'n  wen, 
Rhodiannai'r  wenlloer  gyda'r  sêr, 

Rhodiannwn  innau  gyda  Men  : 
Rhy  fyr  i  serch  yw  hirddydd  haf, 

Rhy  hir  yw'r  disgwyl  byrra'  erioed  ; 
Ac  am  y  ddau  pwy  wyddai'n  well 

Na'r  llanc  a'r  eneth  ddeunaw  oed  ? 


Cynhaeaf  arall  welais  i — 

'Roedd  chwerthin  yn  y  llwyni  cnau — 
Ond  Men,  a'i  dwyrudd  fel  y  lloer, 

Yn  sôn  am  fedd  a  chartre'n  cau  ; 
Hyd  fin  y  maes,  ym  min  yr  hwyr, 

Rhodiannai  dau  yn  fud,  yn  fud  ; 
Ac  iddynt,  wylo  'r  oedd  y  sêr, 

Ac  wylo  'r  oedd  ysgubau'r  ŷd. 

BOB    NOS    OLAU    LEUAD. 

Bob  nos  olau  leuad, 
Fel  deuai'n  ei  thro, 

Rhodianna  i  garu 
Wnâi  deuoedd  y  fro  ; 

Mordwyo  wnaem  ninnau 
O  gilfach  y  gro  ; 

Mordwyo,  mordwyo, 
0  gyrraedd,  o  glyw, 

Myfì  wrth  y  rhwyfau, 
A  Men  wrth  y  llyw. 

'Roedd  cariad  yn  ieuanc 

A  ffôl  ar  y  pryd, 
Y  môr  oedd  ei  degan, 

A'r  cwch  oedd  ei  grud, 
A  difyr  oedd  chwarae 

Hyd  wyneb  ei  fyd  ; 

Mordwyo,  mordwyo, 
A'r  galon  yn  llon  ; 

A'r  Uoergan  fel  barrug 
Y  môr  ar  y  don. 

Mwy  hoff  na  chwedleua 
Ac  eistedd  tan  bren, 

Oedd  gwrando  chwerthiniad 
Y  tonnau,  gan  Men, 

Neu  gri  y  gylfinhir 
A'r  wylan  uwchben  ; 

Mordwyo,  mordwyo, 

O  olwg  y  tir, 
A'r  rhwyfau  ar  brydiau 

Yn  sefyll  yn  hir. 

Rhyw  nos  olau  leuad 
A  ddaeth  yn  ei  thro, 

Rhodianna  i  garu 
Wnâi  deuoedd  y  fro  ; 

Mordwyo  wnaem  ninnau 
O  gilfach  y  gro  ; 

A  gwnaethom  cyn  dychwel 
Y  llw  i  gyd-fyw — 

Myfì  wrth  y  rhwyfau, 
A  Men  wrth  y  llyw. 

CARTRE'R    HAF    YW    DEFFROBANI. 


Cartre'r  haf  yw  Deffrobani, 
■K.  O^na  ddeuit,  Men, 

Gyda  mi  i  chwilio  amdani 

Yn  fy  rhwyfìong  wen  : 
Hwnt  i  fôr  y  mae  yr  ynys, 

Hwnt  i  lawer  tir  ; 
Ond  gwnâi  serch  y  siwrnai'n  felys, 

Er  yn  siwrnai  hir. 


Gardd  y  byd  yw  Deffrobani, 

Wennaf  Ynys  Wen  ; 
Tyr  y  wawr  yn  ei  ffenestri, 

Cod  dy  angor,  Men  : 
Oni  hoffet  fyw  ar  ddiliau  l»>*tj€**~*r 

Gwell  na  breuddwyd  bardd  ? 
Cysgu  ar  welyau  blodau, 

Heb  i  neb  wahardd  ? 


Glas  yw  daear  Deffrobani, 

Glasach  yw  ei  nen  ; 
Glas  yw'r  don  sy'n  curo  arni— 

O!    na  ddeuit  Men  : 
Caem  fordwyo  hyd  y  glannau 

Tan  oleuach  sêr  ; 
Gydag  awel  yn  yr  hwyliau 

Oddi  ar  lysiau  pêr. 

Tyf  y  palm  yn  Defîrobani, 

A  phob  prydferth  bren  ; 
Haf  o  hyd  sydd  yn  ei  llwyni — 

Gwna'r  adduned,  Men  : 
Pe  na  bai  o  fewn  yr  ynys 

Neb  ond  ni  ein  dau, 
Byddet  ti  a  minnau'n  hapus, 

'Fory — paid  nacáu. 

PE    BAI    GENNYT    SERCH. 


Pe  bai  gennyt  serch  at  dy  fardd,  fy  Menna, 

Ti  ddaethet  fel  cynt  ;  **ir»r*\* 

Rhwng  llwyni  y  brwyn  a  gwmon  Gorffenna', 

A'th  wallt  yn  y  gwynt  ;  . 

Mae  celyn  y  môr  yn  holi  amdanat,  ^c"\ÜJL  ^«^t^^-l 

iîbS'*"    Pan  elwyf  fy  hun ;  Ldr-}^ 

**  "^*^  A  pheth  a  ddywedaf  am  nad  wyt  yn  dyfod, 
Fy  mun,  fy  mun  ? 


Mordwywyr,  fel  cynt,  sydd  ar  lif  yr  afon — 

Yn  ddeuoedd  fel  cynt  ; 
A'u  dwylo  y'mhleth,  fel  y  rhwyfau  gwynion 

Y'mhleth  yn  y  gwynt  : 
Maejcymar  gan  bawb — gan  fordwywyr  a  gwylain — 

A  mi  heb  yr  un!  ^»^ 

Gwyn  fyd  na  ddychwelit  i'm  cwch  ac  i'm  calon,    **V  "' 

Fy  mun,  fy  mun. 

HOFFAIS    DI    YN    IEUANC,    MEN. 


Hoffais  di  yn  ieuanc,  Men, 

Gŵyr  fy  nghalon  a'th  un  dithau 
Cyn  i'th  Ebrill  lithro,  Men, 

Cyn  i'th  flagur  dorri'n  flodau  ; 
Onid  fì,  tan  gaead  bren, 

Gafodd  gynta'th  gusan  felys, 
Cyn  i'r  gwenyn  gwylltion,  Men, 

Unwaith  ddisgyn  ar  dy  wefus  ? 


Hoffais  di  yn  hoffach,  Men, 

Fore'r  dydd  y'th  welais  lonnaf  ; 
Yn  dy  wyn  yr  oeddit,  Men, 

Yn  dy  flodau,  fel  Gorffennaf  ; 
Glasliw  oedd  y  nef  uwch  ben, 

Fel  dy  lygaid  llaith,  teimladwy  ; 
Ger  yr  allor  gwridet,  Men, 

Ond  dy  chwaer  oedd  bia'r  fodrwy. 


Hoffais  di  'n  dynerach,  Men, 

Pan  oedd  craith  ar  y  dywarchen 
A  phan  safet  tithau,  Men, 

Yn  y  fynwent  gyda'r  ywen  ; 
Gwelais  yno'th  wefus  wen 

Oedd  gynefin  â  thrallodion  ; 
Wylet  fel  y  gawod,  Men — 

Wylwn  innau  yn  fy  nghalon. 


Hoffais  di  yn  ieuanc,   Men, 

Gŵyr  fy  nghalon  a'th  un  dithau. 

Hoffais  di  yn  ieuanc,  Men, 

Cyn  i'th  flagur  dorri'n  flodau  ; 
Hoffais  di  drwy  bopeth,  Men, 

Drwy  dy  wên  a  thrwy  dy  ddagrau. 
Doed  a  ddêl  ohonot,  Men, 

Ni  eill  neb  dy  garu  eto 
Fel  y  gwnaeth  dy  Alun,  Men, 

Fel  y  gwna  dy  Alun  heno. 

TAN    DY    LEWYRCH,    LEUAD    IEUANC. 

i. 
Tan  dy  lewyrch,  leuad  ieuanc, 
Yn  nhawelwch  min  yr  hwyr, 
Y  seliasom,  Men  a  minnau, 
Lw'r  cyfamod — Duw  a  ŵyr  : 
"  Ti  a  fydd  fy  mhriod  bellach," 
Meddwn  wrthi,  "  doed  a  ddêl  ; 
Bydd  y  lloer  yn  dyst  o'r  amod, 
Dyma'r  fodrwy — dyma'r  sêl." 


Tan  dy  lewyrch,  leuad  ieuanc, 

Ar  ôl  misoedd  blin  i  Men, 
Y  siglasom  law  ddiweddaf, 

Fin  wrth  fìn,  dan  frigog  bren  ; 
Clywem  chwerthin  y  medelwyr, 

Yn  y  maes  cynhaeaf  draw  ; 
Ond  nid  chwerthin  oedd  ar  galon 

Dau  mor  hoff  wrth  siglo  llaw. 


Tan  dy  lewyrch,  leuad  ieuanc, 

Ydwyf  heno  hebddi  hi, 
Fel  aderyn  heb  ei  gymar — 

Menna  a'm  gadawodd  i  ; 
Nid  i  garu  rhywun  arall, 

Wrth  y  llyn,  na  than  y  pren 
Ar  y  garreg  medraf  ddarllen 

Tair  llythyren  enw  Men. 


Telynegion    Serch. 


TELYNEGION    SERCH  45 


Y    BLODYN    GLAS. 

Hoffter  bardd  a  llatai'r  galon, 
Tlws  gan  natur  a  chan  Serch  ; 

Galwant  ef  yn  Nad-fì'n-anghof — 
Enw  taerni  mwynaf  merch. 

Glasach  yw  na'r  nefoedd  lasaf, 
Glasach  yw  na'r  môr  ei  hun  : 

Sut  y  medraf  lai  na'i  garu  ? 
Llygad  glas  sydd  gan  fy  mun. 

Pe  bai'r  ddaear  heb  friallu, 
Byddai'r  haf  yn  haf  i  mi  ;  - 

Byddai  lliw  y  môr  a'r  nefoedd 
Yn  ei  lygad  ef  a  hi. 

O,  ni  fedraf  lai  na'i  garu, 
Flodyn  glas  yn  anad  un  ; 

Oni  wn  am  gymar  iddo  ? 

Llygad  glas  sydd  gan  fy  mun. 

Digon  yw  o  lythyr  caru, 
Pan  ar  ddalen  wen  y  daw, 

Os  bydd  tano  enw  Rhywun 
Wyf  yn  adwaen  wrth  ei  llaw. 

Gall  fod  rhywrai'n  beio  arnaf — 
Ni  waeth  gennyf  fì  pa  un  ; 

Gwn  nas  gwnaent  pe'n  cofio  unpeth- 
Llygad  glas  sydd  gan  fy  mun. 

BLODAU    A    SERCH. 

Gwynnodd  yr  afallen, 
Lawer  tro,  fy  merch, 
t*+n>:í~<t.iix.iA*foa.  Er  pan  safem  dani 

Yn  ieuenctid  serch  ; 
Heno  blodau  eraill 

Welaf  uwch  fy  mhen, 
A  chariadon  eraill 
îŵŵ^.^^C-ŵ-,^.        Chwarddant  dan  y  pren. 

Er  ein  cariad  cyntaf 
lo.  CÂíaJUoa.;  Q*~k  Gwelsom  ddeuddeng  Mai, 

eüu^A^  jUfo*  %, <*■,*".*)         Eto  yn  y  galon 

Nid  yw  serch  yn  llai  :      fi^-^^' 

Er  heneiddio'r  blodau 
3tVPr.w.^«^u;.  Ceidw'r  pren  yr  un— 

Gwreiddia  serch  yn  ddyfnach 
3 r j  ?a.  £~fy  tlT*.  Fel  yr  ^elo'n  hŷn. 

CARU    HAF. 


Ym  mis  briallu  ac  awel  fwyn, 
Mis  glesni  gwybr  a  glesni  llwyn  ; 

Canai  yr  adar,  yng  nghoed  y  fro — 
Canent  a  chanent,  drwodd  a  thro. 

Canai  mwyalchen  yn  llwyn  y  tŷ, 
Un  gylfìn  melyn  ac  aden  ddu — 
Arafai  weithiau  i  drwsio'i  phlu. 

Mwyalchen  unig,  heb  ganddi  fun, 
Canai  am  gymar  heb  gael  yr  un. 

I'r  llwyn,  ryw  fore  yn  llewyrch  haul, 
Daeth  gwcw  nwyfus  i  blith  y  dail — 

Canodd  ei  deunod  am  hafaidd  hin, 
Llediaith  y  Deau  oedd  ar  ei  min. 

Hoffodd  y  fwyalch  y  gwcw  gu, 
Hoffodd  y  gwcw  y  fwyalch  ddu, 
A  nythu  wnaethant  yn  llwyn  y  tŷ. 

Bore  cawodog,  a  haul  ar  fryn, 
Rywbryd  yn  Ebrill  neu  Fai  oedd  hyn. 

Canai  y  gwcw,  tan  las  y  nen, 
Canai,  hedfanai  o  bren  i  bren. 

A  chanai'r  fwyalch  ei  serch  i'w  mun — 
Canai  yn  effro  a  thrwy  ei  hun. 

Canoi  Mehefin  ar  fyr  a  ddaeth, 
Canol  Gorffennaf — a'r  hafddydd  aeth. 

Yna  bu  helynt,  a  helynt  flin — 
Canfu  y  gwcw  ddalen  fach  grin  ; 
A'i  chalon  oerodd  mor  oer  a'r  hin. 

"  Dalen  y  gaeaf  yw  hon,"  medd  hi, 

"  Hafddydd — dim  gaeaf,  dim  serch,  i  mi!  " 

Clywsai  draddodiad  yng  ngwlad  yr  ha' 
Am  aea'r  gogledd — gaeaf  ac  ia  : 

Trwsiodd  ei  haden  ar  fin  y  nyth — 
Ni  welodd  y  fwyalch  mo'r  gwcw  byth. 

HOLLT    Y    FELLTEN. 


Mi  wn  am  dderwen  yn  y  ddôl, 

A  hollt  y  fellten  ynddi ; 
Mi  wn  am  graith  blynyddau'n  ôl 

Sydd  dan  y  dail  eleni ; 
Mae'r  gangen  ddringwn  gynt  yn  ddwy, 

A'r  rhisgl  wedi'i  ddeifio  ; 
Ac  ni  ddaw  mesen  ieuanc  mwy 

O'r  gainc  ddolurus  honno. 

Fe  saif  y  dderwen  wrthi'i  hun, 

A'i  brig  yn  araf  grymu, 
A  gŵyr  y  plant  na  bydd  yr  un 

Aderyn  ynddi'n  nythu  ; 
Tan  awel  fwyn  a  haul  yr  haf, 

A  thyner  wlith  yr  hwyrnos, 
Dihoeni  mae  y  dderwen  glaf, 

A'r  graith,  a'r  graith  yn  aros. 


Myfi  yw'r  pren  a  welaist  ti 

A'i  gangen  wedi  dryllio  ; 
Mae  gofìd  yn  fy  mywyd  i 

Na  ŵyr  y  byd  amdano  ; 
Mae'r  blwyddi'n  awr  yn  amlhau, 

A'r  fellten  wedi  diffodd, 
Ond  dal  yn  hir,  yn  hir  heb  gau, 

Mae'r  galon  a  anafodd. 

Ni  chaea  mwy — dywedaf  pam, 

O  lygad  fy  anwylyd 
Y  daeth  y  fellten,  wedi  cam, 

O  gwmwl  ei  hwynepryd. 
Mae'r  graith  yn  aros,  am  fy  mai, 

Ond  dim  aderyn  ílawen, 
A  minnau  sydd,  o  Fai  i  Fai, 

Yn  marw  gyda'r  dderwen. 

YR    AFAL    MELYN. 


Mae  pren  afalau  yng  nghoed  fy  ngardd, 

Ac  arno  un  afal,  mor  felyn,  mor  felys  ; 
Mae'r  adar  fu'n  nythu  ym  mherllan  y  bardd, 
Yn  canu  eu  hoffedd  i'r  afal  cariadus  ; 
Ond  caned  yr  adar  ar  ben  y  brigyn, 
Myfi  bia  galon  yr  afal  melyn.      ^fi  íAa^-.I»^,  'är'u^oto 

Gwelais  yr  afal  yn  flagur  glas,  *  ie^Cu)-^£íMl^^*^. 

Ac  nid  oedd  yr  adar  yn  canu  bryd  hynny  ;  -.  t^*  . 

Gofelais  amdano  drwy'r  barrug  a'r  ias,  e£~&t 

Cyn  iddo  felynu,  cyn  iddo  felysu  ; 
A  chaned  yr  adar  ar  ben  y  brigyn, 
Myfì  bia  galon  yr  afal  melyn. 


Mae'r  ferch  a  garaf  yn  deg  o  bryd, 

Ac  unig  yw  hithau  ar  frigyn  y  teulu  ; 
Mae  'nghyfoed  yn  hoffì  ei  thegwch  i  gyd, 
A  phawb  yn  ymryson  am  gael  ei  chusanu  ; 
Ond  caned  a  gano  glod  fy  anwylyd, 
Myfi  bia  galon  fy  nghariad  hefyd. 

Cerais  hi  gyntaf  yn  rhiain  fach, 

Yn  nhlysni  plentyndod,  ym  mlagur  ieuengoed  ; 
Bûm  iddi  yn  gysgod  yn  glaf  ac  yn  iach — 
Ar  eraill  bryd  hynny  'roedd  llygaid  fy  nghyfoeü: 
A  chaned  a  gano  glod  fy  anwylyd, 
Myfi  bia  galon  fy  nghariad  hefyd. 


52  TELYNEGION    MAES    A    MÓR 


SERCH. 

Hedai  dau  aderyn 

Hwyrol  tros  y  ddaear  ; 

Clywn  y  naill  yn  galw, 
Galw  ar  ei  gymar — 

0,  mae  serch  ym  mhopeth 
Trwy  y  cread  llydan  ; 

'Châr  yr  un  aderyn 
Hedfan  wrtho'i  hunan. 

Hedai'r  ddau  aderyn 

Heibio  mewn  cymundeb  ; 

Clywn  y  naill  yn  galw, 
Clywn  y  llall  yn  ateb — 

O,  mae  serch  ym  mhopeth, 
Pe  bai  dyn  yn  deall ; 

Unig  pob  aderyn, 
Heb  aderyn  arall. 

CYNNIG    CALON. 


Cymer  hi'n  drysor, 

A  chadw  hi  ; 
Ceisiaf  wneud  hebddi, 

Os  boddiaf  di. 

Cymer  hi'n  galon 
Gyfan,  fy  mun  ; 

Ni  fynnwn  hanner 
Calon  fy  hun. 

Cymer  hi'n  degan — 
Ond,  gwybydd  hyn  : 

Gall  chwarae  ei  thorri, 
Ond  aur  nis  pryn. 

Cymer  hi'n  unig, 

Na  chais  ddim  mwy 
Ni  chydfydd  calon 

Yn  un  o  ddwy. 

Anfon  dy  hen  un 
Ar  ffair,  da  thi  ; 

Gwna'r  galon  honno 
Y  tro  i  mi. 


54  TELYNEGION   MAES   A   MÔR 


HIRAETH. 

Gyda'r  tes  eleni  eto, 

Galw  wnaethost,  alltud  fach  ; 
Dyfod  ar  dy  aden  heibio, 

Cyfarch  gwell  a  chanu'n  iach. 

Dyna  wnei  ar  hyd  y  blwyddi, 

Fel  aderyn  glas  yr  haf  ; 
Trydar  ennyd  i  fy  llonni, 

Yna  'ngado'n  fwyfwy  claf. 

Nid  wy'n  cofio  dydd  croesawu, 
Nac  yn  cofio  dydd  mwynhau, 

Heb  fod  bore'r  ymwahanu'n 
Taenu'i  gysgod  dros  y  ddau. 

Oni  fuom  fwy  na  digon 

Yn  dy  ddanfon  i  dy  daith  ? 

Onid  yw  fy  nghalon  wirion 
Am  bob  tro  yn  dwyn  ei  chraith  ? 

Dywed  im,  pa  bryd  y  deui 
Yma  i  aros,  alltud  fach  ? 

Pryd  y  deui  i  orffwyso — 

Cyfarch  gwell  heb  ganu'n  iach  ? 

MERCH    Y    FELIN. 

Gerllaw  y  bompren,  ddoe, 

Mi  sefais  i  enweirio  ; 
Ac  fel  tywyniad  haul 

Daeth  merch  y  felin  heibio. 

Arafodd  i  fy  ngweld, 

Gan  bwyso  ar  y  canllaw, 

A  swp  o  flodau  maes 
A  rhedyn  rhwng  ei  dwylaw. 

Ni  welais  ddim  erioed 

Mor  las  a  than  ei  haeliau  ; 

Ni  welais  ddim  erioed 
Mor  felyn  a'i  llywethau. 

Meddyliais  am  y  môr, 

Ond  nid  oedd  ton  cyn  lased — 
A'r  tywod  ar  y  traeth, 

Ond  nid  oedd  cyn  felyned. 

Wrth  syllu  ar  ei  llun, 

Yn  nŵr  y  llyn  o  tani, 
Mi  deimlwn  fel  pe  bai 

Fy  nghalon  bron  a  boddi. 

Ni  wyddwn,  gan  fy  serch, 
Lle'r  oeddwn  i  yn  sefyll ; 

Ac  ni  ofalwn  ddim 

Am  eog  nac  am  frithyll. 

Ergydio'r  dŵr  wnâi'r  pluf, 
A  glynu  yn  y  cangau  ; 

Ergydio  wnâi  fy  ngwaed, 
A  glynu  wnelwn  innau. 

Eiriolwn  fel  pe  bawn 
Yn  eiriol  am  ymwared, 
"  Dos  ymaith  benyd  hardd  " — 
Ond  ofnwn  iddi  fyned. 

"  Dos,  ynte  symud  gam, 

Yn  lle  bod  yn  dy  unfan," 
Ni  syniwn  ar  y  pryd 

Y  medrwn  fynd  fy  hunan. 

A  glywodd  hi  y  gair  ? 

Ni  wn  i  ddim  am  hynny, 
Ond  mynd  wnaeth  hi  a'i  llun, 

A  minnau'n  edifaru. 

Ai  tybed  bu  erioed 
Enweirio  mor  ysmala  ? 

Y  pysg  yn  chwarae'n  rhydd, 
A  minnau  wedi  'nala! 


Telynegion   y    Mtsoedd. 

IONAWR. 


Wyt  Ionawr  yn  oer, 

A'th  farrug  yn  wyn  ; 
A  pha  beth  a  wnaethost 

I  ddŵr  y  llyn  ? 
Mae  iâr  fach  yr  hesg 

Yn  cadw'n  ei  thŷ, 
Heb  le  i  fordwyo 

Na  throchi  'i  phlu. 


Wyt  Ionawr  yn  oer, 

A'th  farrug  yn  wyn  ; 
Ac  nid  oes  uchedydd 

Na  grug  ar  fryn  ; 
O  liaws  y  lawnt 

Ni  welaf  ond  un, 
O'r  pridd  wedi  codi 

Fel  pe  drwy  'i  hun.  *  }"*>  <■  &ti  ••  *t$*W- 


?~x*f.  ^  &+d. 


Wyt  Ionawr  yn  oer, 

A'th  farrug  yn  wyn  ; 
A  sigli  yr  adar 

O  frig  yr  ynn  ; 
Ni  cheir.  ar  y  coed  . 

Griafol  fel  bu— 
Mae'r  frongoch  a'r  fwyalch 

O  dŷ  i  dŷ. 

Wyt  Ionawr  yn  oer, 

A'th  farrug  yn  wyn  ; 
Ac  ni  fedd  pawb  aelwyd 

Ar  hin  fel  hyn  ; 
Mae  rhywrai  heb  dŷ, 

A  rhywrai  heb  dân, 
A  rhywrai  heb  fara, 

Na  chwsg,  na  chân. 

CHWEFROR. 

Chwyth,  aeafwynt,  fel  y  mynnot, — 

Cryn  fy  ffenestr  a  fy  nôr  ;        íy  {ft~*&  i  a'-~  ŵ. 
Plyg  y  deri  fel  mieri — 

Dyro  ddawns  i  longau'r  môr  ; 
Byr  yw  dydd  a  dyddiau  Chwefror, 

Cynt  y  dêl .  yr  hwyr  na'r  wawr  ; 
Chwyth  y  crÿhddail  hyd  y  cwmwl, 

Chwj'th  y  ceinciau  hyd  y  llawr. 

Yn  dy  rwysg  ac  yn  dy  ryddid 

Tros  y  Cnicht  a'r  Moelwyn  chwyth  ; 
Cadw'r  moethus  yn  ei  gaban, 

Cadw'r  neidr  ar  ei  nyth  ; 
Câr  y  wennol  awel  feddal, 

Câr  y  gloyn  glaear  si, 
Caraf  finnau'th  ruad  dithau — 

Edn  y  ddrycin  ydwyf  fì. 

Chwyth,  aeafwynt,  fel  y  mynnot, — 

Cladd  y  mynydd  dan  y  lluwch, 
Cladd  y  môr  o  dan  yr  ewjri, 

Chwyth,  aeafwynt,  eto'n  uwch  ;       >  ttíi  c^.G^**"- 
Ond  pe  clywit  ar  ryw  dalar 

Oenig  cynnar  yn  rhoi  bref, 
Tro  oddi  wrth  y  dalar  honno, 

Paid  a  chwythu  amo  ef. 

MAWRTH. 


Beth  a  welais  ar  y  lawnt, 


Ag  Gyda^  wyneb  gwyn,  edifar  ? 

Tlws  yr  eira,  blodyn  Mawrth, 
Wedi  codi  yn  rhy  gynnar. 

Beth  a  welais  ar  y  llyn, 

Rhwng  y  dwfr  a  brig  yr  onnen  ? 

Lliw  a  modrwy  brithyll  Mawrth — 
P'le  mae'r  enwair,  p'le  mae'r  bluen  ? 

Beth  a  welais  ar  y  twyn  ? 

Wyneb  oen,  y  cynta  eleni  :         c^&'   i&~i 
Onid  oen  yw  Mawrth  ei  hun 

Pan  fo'r  ŵyn  yn  cael  eu  geni  ? 

Beth  a  welais  yn  y  dref  ? 

Mynwent  gyda'i  phorth  yn  ddatglo  ; 
Aed  y  claf  o'i.  dŷ  ym  Mawrth, 

Ni  ddaw'n  ôl  i  gysgu  yno. 

EBRILL. 


Medd  y  bardd  yn  wyn  ei  fyd — 
"  Wele  Ebrill  glas  ei  lygad  "  ; 
"  Wele  Ebrill,"  medd  y  byd, 
Trwy  ei  flodau  hanner-caead. 

"  Ti,  freuddwydiwr,  gwrando,  saf," — 
Medd  aderyn  yn  y  berllan  ; 
Cana  lawen  garol  haf, 

Wedi  gŵyl  o  flwyddyn  gyfan. 

"  Fardd  y  blodau,  wele  fi  " — 
Medd  briallen  yn  y  cysgod  ; 
Hoff  gan  bawb  ei  hwyneb  hi, 
tiJfcJëA  u.  Blentyn  llonnaf  haul  a  chawod. 

Yn  y  galon,  yn  y  pridd, 

Nid  yw  bywyd  fud  na  byddar  ;  f^t^-aUU^ 

Dywed  cân  a  llygaid  dydd  £  *■  %**  f^2 

Deimlad  dyfnaf  dyn  a  daear. 


Pwy  fu  neithiwr  hyd  y  ddôl, 
Mewn  sandalau  aur  ac  arian  ? 

Pwy  fu'n  galw'r  dail  yn  ôl, 
Ac  yn  llithio'r  blodau  allan  ? 

Gyda'i  dylwyth  teg  y  daeth 
Heibio  eleni  fel  y  llynedd  ; 

Gwyn  ei  lwybr  fel  y  llaeth — 
Mwyn  ei  dymer  fel  rhianedd. 


î*~c* 


Cân  mwyalchen  yn  yr  ardd, 
Rhwng  y  blagur  ar  y  perthi  ; 

Gydag  Ebrill  pwy  na  chwardd  ? 
Ber  yw'r  gawod — hwy  yw'r  glesni. 


Gad  dy  do,  dy  wyneb  cul, 

Tro  i  wrando  cainc  mwyalchen  ; 
Onid  gwell  yw  cân  na  chnul  ? 

Calon  iach  yw  calon  lawen.        *Ci~u.i<hJt:  aoej 

Cyfod,  heuwr,  dos  i  hau, 

Oni  weli  seithliw'r  enfys  ? 
Ni  ddaw  bendith  o  nacáu, 

Ni  ddaw  bara  i  esgeulus. 


<uc* 


fiuf 


Gŵr  êl  allan  cyn  y  wawr, 
Pan  fo'r  briall  yn  eu  tymor, 

Fed  ei  faes  ar  decach  awr — 
Gasgl  ei  wenith  i'w  ysgubor. 


III. 


Glas  yw  wybyr  Ebrill, 
Glas  fel  llygad  Men— 

Mae  enfys  ar  y  cwmwl, 
A  blagur  ar  y  pren  ; 

X 

Croeso  fis  diferion 

A  phelydr  bob  yn  ail ; 
Tyred  gyda'th  flagur, 

A  thyred  gyda'th  ddail. 

Gwyn  yw  wyneb  Ebrill, 

Gwyn  gan  lygaid  dydd  ; 
A  pha  sawl  llwyn  briallu 

Ym  min  y  ffordd  ymgudd  ? 
Croeso  fìs  y  meillion, 

A  mis  yr  oen  a'r  mynn  ; 
Tyred  yn  dy  felyn, 

A  thyred  yn  dy  wyn. 

Gwin  yw  awel  Ebrill — ■ 

Pob  aderyn  ŵyr, 
O'r  hedydd  gân  y  bore,  '  *&<>  s^* 

l'r  mwyalch  gân  yr  hwyr  ; 
Gwyn  dy  fyd,  aderyn, 

A  thithau  bren  a  dardd  ; 
Gwyn  fyd  pawb  a  phopeth 

Ond  calon  brudd  y  bardd. 

MAI. 


Gwn  ei  ddyfod,  fis  y  mêl, 
Gyda'i  firi  yn  yr  helyg, 
Gyda'i  flodau  fel  y  barrug— 

Gwyn  fy  myd  bob  tro  y  dêl. 


i+te*'l 


Eis  yn  fore  tua'r  waen, 

Er  mwyn  gweld  y  gwlith  ar  wasgar, 
Ond  yr  oedd  y  gwersyll  cynnar 

Wedi  codi  o  fy  mlaen. 

Eistedd  wnes  tan  brennau'r  Glog, 
Ar  ddyfodiad  y  deheuwynt  ; 
Edn  glas  ddisgynnodd  arnynt 

Gan  barablu  enw'r  gog. 

Ni  rois  gam  ar  lawr  y  wig 
Heb  fod  clychau'r  haf  o  tano, 
Fel  diferion  o  ryw  lasfro 

Wedi  disgyn  rhwng  y  brig. 


Gwn  ei  ddyfod,  fis  y  mêl, 
Gyda'i  firi,  gyda'i  flodau, 
Gyda  dydd  fy  ngeni  innau— 

Gwyn  fy  myd  bob  tro  y  dêl. 

MEHEFIN. 


Melys  rhodianna 

Hyd  faes  Mehefìn, 
Pan  ddychwel  rhegen 

Yr  ŷd  i'w  chynefin  ; 
Melys  lluestu 

Tan  onn  a  bedwen, 
Pan  fo'r  dail  fel  cwmwl 

Rhwng  gallt  ac  wybren. 

Melyn  yw'r  banadl 

Ar  draeth  y  Laslyn,  ^^^J^ü. 

Teced  ag  enfys 

Ar  lawr  y  dyffryn  ; 
Cyfyd  y  llinos 

Ei  thŷ'n  yr  eithin  ; 
A  deffry  uchedydd 

Ym  mrwyn  Mehefin. 

Nwyfus  gan  fywyd 

Yw  nant  ac  awel, 
O  wawr  ar  fynydd, 

Hyd  hwyr  yr  orwel ;  «Jt 

Gwrendy  y  weirglodd 

Am  lais  y  bladur, 
A  phrennau  y  berllan 

Nid  ydynt  segur. 

Eirin  ar  lwyni, 

A  phlant  yn  chwerthin  ; 
Pa  fìs  ddifyrred 

A  mis  Mehefin  ? 

Cynnes  ei  hirddydd, 
A  mwyn  ei  lasdon  ; 

Hofíus  ei  enw 
Ar  fin  cariadon. 


Onid  yw'r  caeau  yn  wyrdd,  }m  wyrdd, 

A  melyn  eithin 

Tan  haul  Mehefin 
Hyd  fin  afonydd  a  min  y  ffyrdd  ? 

Onid  yw'r  suon  yn  fwyn,   yn  fwyn, — 

A  beth  mor  dirion 

A  thrydar  cywion 
O  bebyll  adar  yng  nghoed  y  llwyn  ? 

Onid  yw'r  wennol,  fu  c'yd  ar  ffo, 

Yn  ei  chynefin 

Yn  nhes  Mehefin, 
Wedi  anghofio  fod  tecach  bro  ? 

Onid  yw'r  blodau  yn  hardd,  yn  hardd, 

Yn  y  gwelyau — 

Ar  frig  y  prennau — 
A'u  harogl  esmwyth  yn  llenwi'r  ardd  ? 

Onid  yw'r  ddaear  i  gyd,  i  gyd, 

Fel  pe  yn  chwerthin 

Tan  haul  Mehefin, — 
A  phwy  chwenychai  ddifyrrach  byd  ? 

Mae'r  fro'n  llifeirio  o  gân  a  mêl, 
Y  bardd  mewn  breuddwyd 
Am  ardd  a  gollwyd, 

A  Duw  ym  mhopeth  i'r  sawl  a  wêl. 


Gwn  pa  beth  yw  cael  fy  nal 
Yn  nyrysni'r  blodau." 

GORFFENNAF. 


Un  ohonoch,  adar  cerdd, 

Yw  fy  nghalon  innau, 
Pan  y  cwsg  y  glaswyrdd  lwyn 

Uwch  ei  íil  cysgodau  ; 
Pan  fo  wyneb  môr  a  nef 

Fel  pe  am  y  glasaf — 
Gwae  aderyn  gân  cyn  pryd, 

Gwae  na  chân  Gorffennaf. 


Oni  wnaed  y  fro  yn  ardd 

Heb  yr  un  diffeithwch  ? 
A  phob  gardd  o  fewn  y  fro'n 

Wyllt-dir  o  brydferthwch  ? 
Fel  y  gloyn,  claf  o  serch 

Yw  fy  nghalon  innau  ; 
Gwn  pa  beth  yw  cael  fy  nal 

Yn  nyrysni'r  blodau. 

Chwa  Gorffennaf  ddaw  i'm  tŷ 

Yn  y  bore  melys, 
Gyda  neithdar  maes  a  môr 

Ar  ei  lleithiog  wefus  ; 
Onid  merch  y  môr  a'r  maes 

Yw  fy  nghalon  innau  ; 
Câr  fugeilio'r  gwenith  gwyn, 

Câr  gyfeillach  tonnau. 

AWST. 


Wynned  oedd  maenol  Mai, 
Gyda'i  chynhaeaf  blodau  ; 

Gwynnach  yw  ydfaes  Awst, 
Gyda'i  fìl-mil  tywysennau. 

Chwilied  y  llaw  a  fu'n  hau 
Bellach  am  fenn  a  chryman — 

Esmwyth  yw  tonnau'r  twf 
Cyn  llifo  i  fewn  i'r  ydlan. 

Onid  ysgrepan  fach 

Gadwai  y  grawn  yn  Chwefror  ? 
Casgler  corsennau  Awst, 

Ac  onid  rhy  fach  yr  ysgubor  ? 

Ceinciau  o  dan  eu  ffrwyth, 
Ffrwythau  o  dan  y  braenar— 

Pwy  a  ddyfalai  fod 

Bechadur  ar  wyneb  daear  ? 

Erchwch  i  wŷr  a  phlant 
Eistedd  ar  lawr  y  lasfro  ; 

Bu  Duw  yn  cyflawni'r  wyrth 
O  borthi  y  miloedd  eto. 

MEDI. 

Croeso  Medi,  íìs  fy  serch, 

Mis  y  porffor  ar  y  ffriddoedd  ; 
Pan  y  ceni'th  glychau  mêl 

Casgl  y  gwenyn  o'r  dyffrynnoedd  : 
Os  yw  blodau  cyntaf  haf 

Wedi  caead  yn  y  dolydd, 
Onid  blodau  eraill  sydd 

Eto  'nghadw  ar  y  mynydd  ? 

Croeso  Medi,  fis  fy  serch, 

Pan  fo'r  mwyar  ar  y  Uwyni, 
Pan  fo'r  cnau'n  melynu'r  cyll, 

Pan  fo'n  hwyr  gan  ddyddiau  nosi 
Tlws  yw'th  loergan  ar  y  môr, 

Yn  ymsymud  ar  y  tonnau  : 
Tlws  yw'th  loergan  ar  y  maes 

Ym  mhriodas  yr  ysgubau. 

Croeso  Medi,  fis  fy  serch, 

Clir  fel  grisial  yw'th  foreau — 
Clir  fel  grisial  er  fod  Duw  'n 

Arogldarthu  ar  y  bryniau  : 
Nid  oes  gwmwl  ar  y  grug, 

Nid  oes  gysgod  ar  y  rhedyn  ; 
Pan  y  ceni'th  glychau  mêl, 

Cyrchaf  finnau  gyda'r  gwenyn. 


72  TELYNEGION    MAES   A    MÔR 


HYDREF. 


Cadwaf  fy  ngŵyl,"  medd  bywyd, 

Galwaf  fy  ngwyrdd  yn  ôl  ; 
Casglaf  fy  mlodau  adref 

O'r  mynydd,  yr  ardd,  a'r  ddôl  " — 
Clybu  y  maes  a'r  prennau, 

A  rhywbryd  rhwng  hwyr  a  gwawr 
Cyfododd  y  gwersyll  blodau — 

Mae'r  pebyll  yn  llwyd  hyd  lawr. 

Caea  y  dydd  ei  lygad 

Cysglyd  yn  gynt  a  chynt  ; 
Clywir  lle  bu'r  uchedydd 

Ryferthwy  y  glaw  a'r  gwynt  : 
Crin  y  binwydden  ieuanc, 

Cydia'n  y  mynydd  mawr — 
Ni  ellir  goroesi  gaeaf 

Heb  wreiddio  yn  ddwfn  i  lawr. 

Cyfyd  y  môr  ei  donnau, 

Cyfyd  yn  uwch  ei  ru  ; 
Tybed  ddaw'r  llong  i  borthladd, 

A'r  morwr  yn  ôl  i'w  dŷ  ? 
Diolch  i  Dduw  am  aelwyd, 

A  diolch  i  Dduw  am  dân  ; 
Mae  rhywrai  heb  dân  nac  aelwyd, 

Na  chalon  i  ganu  cân. 

TACHWEDD. 

Pwy  sydd  yn  dyfod  fìn  nos  i  lawr, 

A  chuwch  ar  ei  ael,  dros  y  Moelwyn  Mawr  ? 

Gwyntyll  y  corwynt  sydd  yn  ei  law, 

A  thrwy  ei  lawrdyrnu  yfory  y  daw  ; 

Caeaf  fy  nôr  nes  dywedo'r  wawr 

Pwy  syfi  dylathau  y  Moelwyn  Mawr. 

Chwardd  yn  ei  afiaith  fel  cawr  mewn  gwin, 
A'i  fantell  amdano  fel  enfys  grin  ; 
Casgl  y  crinddail  wrth  sŵn  ei  droed 
I'r  aelwyd  aniddos  ym  murddun  y  coed  : 
Pwy  sydd  yn  crechwen  yn  droeog  fiin, 
A'i  fantell  symudliw  fel  enfys  grin  ? 

Cwsg  yn  anesmwyth,  a  sang  bob  bryn, 
Cyn  diosg  ohono  'i  sandalau  gwyn — 
Rhiain  ei  serch  yw'r  gelynen  werdd, 
Ac  adar  y  ddrycin  ei  adar  cerdd  : 
Pwy  sydd  yn  cerdded  o  fryn  i  fryn, 
Cyn  diosg  ohono  'i  sandalau  gwyn  ? 

RHAGFYR. 


(Bu  Tachwedd,  1902,  yn  fis  prudd  i  mi  :  torrodd 
fedd  i  fv  nhad.) 


Casgl  y  nifwl,  chwâl  y  nifwl 

Ei  lywethau  uwch  y  dref  ; 
Nid  oes  sŵn  ym  mrig  y  morwydd- 

Nid  oes  belydr  yn  y  nef  : 
Acw  ar  ei  gorsen  ysig 

Gwelaf  un  blodeuyn  claf — 
Bu  fy  nhad  fel  yntau'n  edwi, 

Edwi'n  dlws  fel  ffárwel  haf. 

Cryn  yr  eira,  syrth  yr  eira 

Ar  yr  heol,  ar  y  coed, 
Nes  yw'r  ddaear  fel  y  Ddinas 

Na  lychwinodd  neb  erioed  : 
Cudd  y  graith  ar  y  dywarchen, 

Fel  na  welwyf  mo'ni  hi  ; 
Ond  ni  chudd  yr  eira  gwynna  'r 

Graith  sydd  ar  fy  nghalon  i. 

Cân  y  clychau,  chwardd  y  clychau 

Yn  eu  dawns  yn  nhŵr  y  dref— 
Ai  fel  hyn  y  ceidw  rhywrai 

Heddiw  Ei  Nadolig  Ef? 
Heddiw  wedi  gŵyl  a  defod 

Ugain  canrif  namyn  un, 
Os  yw  Duw  yn  caru  dynion, 

Nid  yw  dyn  yn  caru  dyn! 

TRIOEDD    Y    MYNYDD. 

UCHEDYDD. 

Ceri'r  glas  a  cheri'r  twyn, 

Codi  a  disgynni  eilchwyl  ; 
Rhaid  fod  rhywun  yn  y  brwyn 

Yn  dy  garu,  yn  dy  ddisgwyl  ; 
Gyda'th  gân  gadewi  hi, 

Gyda'th  serch  doi'n  ôl  i'r  ddaear — 
Canwn  innau,  fel  tydi, 

Pe  bai  gennyf  finnau  gymar. 


Onid  wyt,  i  mi,  fel  deigryn, 

Gyll  y  mynydd  mawr  ? 
Cwsg  y  byd, — defnynni  dithau 

Ddydd  a  nos  i  lawr  : 
Wyr  y  mynydd  unig  yntau 

Am  ryw  ofid  cudd  ? 
Mae  ei  galon  fel  f'un  innau'n 

Wylo  nos  a  dydd. 

GRUG. 

Gwyn  dy  fyd  di,  rug  y  mynydd, 

Gwyn  dy  fyd  o  wydd  y  dref  ; 
Er  dy  fwyn  mae  haul  a  chwmwl, 

Gwlith  y  wawr  a  sêr  y  nef  ; 
Gwyn  dy  fyd  di,  rug  y  mynydd, 

Heb  yn  ymyl  un  o'th  ryw  : 
Ni  ofeli  dros  yfory, — 

Gwyddost  y  gofala  Duw. 

Y    SER. 


Eis  neithiwr  heibio'r  llyn, 
Gan  edrych  dan  y  feisdon  ; 

Ac  yno  gwelais  fil  a  mwy 
O  berlau  gloywon,  gloywon. 

Eis  heibio  gyda'r  wawr, 

Gan  feddwl  casglu'r  perlau  ; 

Ond  nid  oedd  drannoeth  berl  ar  ôl, 
Nac  ôl  neb  ar  y  glannau. 

BRIALLEN    SUL    Y    BLODAU. 

Un  fechan,  croeso,  croeso, — 

Ai  ti  yw'r  unig  un 
I  gofio  Sul  y  Blodau, 

A  deffro  o  dy  hun  ? 
Ni  welais  i  un  arall 

Ar  hyd  y  llwybr  troed  ; 
Briallen  Sul  y  Blodau 

Heb  gymar  yn  y  coed. 

Un  fechan,  aros,  aros 

Yn  hwy  heb  droi  yn  wyw  ; 
Yr  wyt  rhy  dlws  i  farw, 

Os  wyt  rhy  wan  i  fyw  ; 
Eleni  oer  yw  Ebrill — 

Dy  Ebrill  cynta  'rioed, 
Heb  lesni  yn  yr  awyr, 

Heb  lesni  ar  y  coed. 

Un  fechan,  gwywaist,  gwywaist, 

O  hiraeth  cyn  y  wawr  ; 
Dy  galon  dyner  dorraist, 

A  dyma'th  ben  ar  lawr  : 
Mi  daenaf  fwsog  drosot, 

A  gwyliaf  ar  fy  nhroed  ; 
Briallen  Sul  y  Blodau 

Yn  farw  yn  y  coed. 

BARDD    A    BLODEUYN. 


Canodd  bardd  o  genedl  arall 

Gân  i  ti  ; 
Yn  ei  ysgol,  llai  na'r  lleiaf 

Ydwyf  fì. 

Eto.  canaf  finnau  ganig, 

Fyrred  fydd, 
Gan  dy  alw  wrth  dy  enw, 

Lygad  Dydd. 

Leied  wn  i  o  dy  hanes, 

Fywyd  tlws! 
Tithau  yn  gymydog  agos, 

Ger  fy  nrws. 

Ym  mh'le  gwelwyd  dy  wynepryd 

Gyntaf  un  ? 
Drowyd  dithau  o  baradwys 

Gyda  dyn  ? 

Sut  y  gwyddost  ddyfod  gwanwyn 

Heibio'r  ffridd  ? 
Eilw  rhywun,  "  Cyfod,  bellach," 

Yn  y  pridd  ? 

Byddi'n  cau  dy  lygad,  meddir, 

Yn  yr  hwyr  ; 
Ai  i  gysgu  a  breuddwydio — 

Pwy  a  ŵyr  ? 

Ai  wyt  ti  yn  bod,  un  bychan, 

Fel  myíì  ? 
Ynte  cysgod  ar  fy  meddwl 

Ydwyt  ti? 

A  oes  deimlad  gan  flodeuyn, 

Fel  gan  fardd  ? 
Lonnir  ef  gan  haul  a  chawod 

Nes  y  chwardd  ? 

Pe  bai  rhywun  yn  dy  fathru — 

Mynn  neu  oen  ; 
Dwed,  a  feddi  galon  fechan 

Deimlai  boen  ? 

Gyrraedd  ymson  bardd  hyd  atat, 

Wyn  wrandawr  ? 
Wyddost  ti  ryw  beth  am  enaid 

Yna  i  lawr  ? 

A!    nid  ydwyf  er  dy  hoH 

Ddoethach  ddim  ; 
Gweni  arnaf,  ond  ni  roddi 

Ateb  im. 

Cadw  i  siglo  ar  dy  gorsen, 

Lygad  Dydd  ; 
Mae  yn  Fai — tydi  yn  llawen, 

Minnau'n  brudd. 

YSTYRIWCH    Y    LILI. 

(Ymson  haf  ar  fin  llyn  y  Garreg  Wen.) 

O,  lili'r  dyfroedd — eiry'r  llyn — 
Bob  haf,  yn  nwfr  y  gilfach  hon, 

Mor  dlws  yw'th  bluen  fechan,  gryn 
Heb  doddi  yn  yr  haul  na'r  don. 

Y  lariaidd  wawr  i'th  ddeffro  ddaw 
I  dreulio  hirddydd  ar  ei  hyd 

Yn  syllu  ar  lyn  y  sêr  uwchlaw, 
Fel  un  yn  gweld  tawelach  byd. 

Cyn  nos,  dy  lygad  gaei'n  dynn, 
Ac  yn  dy  galon  rhagddi  hi 

Y  cedwi'r  dydd  mewn  purdeb  gwyn — 
Nid  oes  na  lloer  na  sêr  i  ti. 

O,  lili  fechan!    mae  yn  syn — 

Yn  syn  dy  weld,  mewn  byd  mor  ddu, 

Yn  dyfod  allan  yn  dy  wyn — 
Ai  angel  yn  dy  blannu  fu  ? 

Mae'r  llyn  yn  dywyll  ar  ei  hyd, 
Wyt  tithau  yn  ei  ganol  ef, 

Fel  enaid  sant  wrth  newid  byd, 
I  lif  y  dŵr  yn  tynnu'r  nef. 

Ar  frys  daearol,  pa  sawl  un 
Aeth  heibio  i  ti  er  y  wawr, 

Heb  gofio  am  na  Duw  na  dyn, 
Heb  feddwl  ond  meddyliau'r  awr  ? 

A!    bu  yn  werth  gan  Fab  y  Dyn 

Arafu  ar  Ei  ffordd  i'r  groes 
Uwchben  blodeuyn  wnaeth  Ei  Hun 

I  ddysgu  gofal  Duw  i'w  oes. 

Mor  flin  yw  ffrwd  y  Garreg  Wen — 

Ai  onid  yw  ei  murmur  hi, 
Ac  oerni'r  llyn  o  dan  dy  ben, 

Yn  torri  dy  freuddwydion  di  ? 

Mae  ffenestr  fechan  gennyf  fi, 

A'i  llygad  gloyw  tua'r  de  ; 
Mwyn  yw  yr  awel  arni  hi, — 

Pe  mynnet,  gallet  newid  lle. 

Na,  yn  fy  nhŷ  ni  allet  fyw 

Heb  oerni'r  llyn  o  dan  dy  ben  ; 

Hiraethet  hyd  nes  troi  yn  wyw 
Am  furmur  ffrwd  y  Garreg  Wen. 

CYFARCH    Y    LLINOS. 

(/  blant  fy  mro.) 

Canai  llinos  benddu'r  eithin 

Neithiwr,  ar  y  Morfa  Mawr  ; 
Uwch  ei  haelwyd  fach  o  fwsog, 

Gyda'i  Chrewr  yn  wrandawr  ; 
Beth  mor  bêr  a  chân  aderyn, 

Pan  fo'r  haf  yn  glasu'r  byd  ? 
Beth  mor  bur  a  serch  aderyn, 

Pan  fo'r  Morfa'n  aur  i  gyd  ? 

Ewch,  fy  mhlant,  i  wrando'r  llinos, 

Ond  na  thorrwch  ar  ei  chân  ; 
Ac  na  thorrwch  galon  llinos — 

Na  rowch  dŷ  y  dlos  ar  dân  : 
O,  fy  mhlant,  pe  baech  yn  gwybod 

Fel  gall  llinos  garu'i  nyth, 
Gwn  nad  aech  ag  wy  ohono, 

Gwn  na  thynnech  m'ono  byth. 

MABINOGI. 

Ae  blygain  ym  mis  Ebrill 

Neu  Fai, — ni  wn  pa  un — 
A  mi  drwy'r  dellt  yn  syllu, 

Rhwng  trwmgwsg  a  dihun, 
Mi  welwn  Rywun  cynnar, — 

Yn  rhodio  yn  yr  ardd, — 
Mor  deg  a  duwies  ieuanc, 

Neu  riain  serch  y  bardd. 

Pwy  oedd  i  fod  mor  gynnar 

A  hynny,  tan  y  coed, 
Ni  wyddwn, — pwy'n  fwy  gwisgi 

Nag  Olwen  ar  ei  throed  ; 
Amdani  yr  oedd  mantell 

O  bali  gwyrdd  hyd  lawr  ; 
Ei  gwallt  fel  cwmwl  gwhthog, 

A'i  llygad  fel  y  wawr. 

Edrychais  arni'n  rhodio 

Y  llwybr  ôl  a  blaen, 
Gan  fwrw'i  thrysor  disglair, 

O'i  chaead  law  ar  daen  : 
0  dan  y  prennau  safai, 

Gan  gyfîwrdd  yn  ei  brys 
A'r  gwiail,  heb  eu  siglo, — 

Mor  ysgafn  oedd  ei  bys. 

'  Mi  fynnaf  wybod,"  meddwn, 

"  Pwy  yw  y  Rhywun  hardd  "  ; 
Agorais  ddrws  fy  mwthyn — 

Agorais  ddrws  yr  ardd  : 
Bu  yn  edifar  gennyf 

Fy  myned  gam  o'r  tŷ  ; 
Ni  welais  ddim  ond  bronfraith, 

Cyn  canu'n  trwsio'i  blu. 

Ond  euthum  hyd  y  rhodfa, 

Lle  cerddai  ôl  a  blaen, 
Gan  fwrw'i  thrysor  disglair 

O'i  chaead  law  ar  daen  ; 
Ac  yno  gwelwn  flagur 

O  felyn,  gwyn,  a  rhudd  ; 
Dau  wely  rhos  a  briall, 

A  dau  o  lygaid  dydd. 

A  sefais  lle  y  safai, 

Gan  gyffwrdd  yn  ei  brys 
A'r  gwiail,  heb  eu  siglo 

O  dan  ei  hysgafn  fys  ; 
Ac  ar  y  prennau  'r  ydoedd, 

Lle  cyffyrddasai'r  Rhith, 
Ryw  ddwylo  bychain  gwyrddion 

Yn  dal  y  gawod  wlith. 

LIW   DYDD,    LIW    NOS. 

Ai  hoff  gennyt  fyned,  liw  dydd, 

I  ddeffro'r  ehedydd  i  ganu  ? 

Ai  hoff  gennyt  gyffro,  liw  dydd, 

Y  grug  lle  mae'i  gymar  yn  nythu  ? 

A  welaist  ti  ef, 

A'i  aden  yn  wlithog  yng  nghanol  y  nef  ? 

A  glywaist  ti  'i  gân, 
Tra'r  cwmwl  oedd  rhyngoch  yn  wyn  fel  gwlân  ? 

Ai  hoff  gennyt  fyned,  liw  nos, 

I  ddisgwyl  y  sêr  i  dywynnu  ? 
Ai  hoff  gennyt  wrando,  liw  nos, 
Ar  fydoedd  soniarus  yn  canu  ? 
A  welaist  ti  Dduw, 
O'r  sêr  i'r  ehedydd  ym  mhopeth  byw  ? 

A  glywaist  ti  lef 
Gyfriniol  yng  nghân  a  distawrwydd  y  nef  ? 

PERTHI    MAI. 

Wedi  mynd  o  blu  yr  eira, 

Eraill  ar  y  perthi  gryn  ; 
Onid  ydynt  fel  breuddwydion 

Maboed,  gyda'u  golud  gwyn  ? 

Tlws  yw'r  dail  fel  gwerdd  phylacter, 
Eddi  gwisg  o  liain  main  ; 

Tlws  yw'r  blodau  yn  eu  gwynder, 
Fel  o  serch  yn  cuddio'r  drain. 

Hoff  yw  gennyf  flodau'r  perthi — 
Onid  oedd  eu  brodyr  hŷn 

Yn  blodeuo  fis  fy  ngeni  ? 
Blodyn  Mai  wyf  fi  fy  hun. 

Y    LLANW. 


Beth  yw'r  llanw  ?     Swyn  y  lloer 

Ar  y  dyfnfor  yn  ymsymud  ; 
Yntau'n  caru'r  Ẅen  yn  ôl, 

Ac  yn  ceisio  ei  anwylyd  : 
Unwaith,  dwywaith  yn  y  dydd, 

Tyrr  ei  galon  ar  y  morfin  ; 
Oni  ŵyr  y  gwmon  crin  ? 

Oni  ŵyr  y  gro  a'r  cregin  ? 

Beth  yw'r  llanw  i  dydi, 

Pan  fo'n  torri  ar  ei  dywyn  ? 
Nid  yr  un  i  bob  gwrandawr 

Yw'r  gyfrinach  yn  yr  ewyn  : 
Gwrendy  un  ar  lais  y  llif — 

Clyw  y  tonnau'n  chwerthin,  chwerthin 
Gwrendy'r  llall,  a  beth  a  glyw  ? 

Mabinogi  nos  y  ddrycin! 


Chwery  plentyn  ger  fy  mron, 
Marchog  bychan  un  diwrnod 

Gerllaw  eddi  gwyn  y  don, 
Cyfyd  Gastell  yn  y  tywod. 

Crug  o  dywod,  mur  a  thŵr, 
Caer  o  dywod  i'w  amddiffyn 

Pyrth  o  wmon  llyfn  y  dŵr — 
O,  gadernid  Castell  plentyn! 

Casgl  y  cregin  i'w  decáu — 
Oni  chlyw  y  llanw'n  dyfod  ? 

Her  i'w  Gastell  gael  ei  gau 

Gan  y  môr,  fel  Cantre'r  Gwaelod. 

Ofer  fu'r  saernio  hir, — 

Newid   bryd   wna'r   arglwydd   bychan 
Myn  i'r  llanw  ennill  tir 

Ar  y  Castell  wnaeth  ei  hunan. 

Chwardd  y  marchog,  cymer  ffon, 
A  thyrr  gamlas  yn  y  draethell, 

Er  mwyn  gollwng  llif  y  don, 
Fel  Seithenyn,  at  ei  Gastell. 

Beth  yw'r  môr,  y  glasfor  maith, — 
Beth  yw  llanw'r  môr  i  blentyn  ? 

Onid  tegan — tegan  llaith  ? 

Cymar  chwarae  rhwng  dau  gyntun! 


m. 


Nawnddydd  arall,  ger  y  môr, 

Eistedd  brenin  yn  ei  gadair  ; 
Corsen  teyrnas  yn  ei  law, 

Uwch  ei  arlais  dalaith  ddisglair  : 
Chwardd  y  feisdon  oddi  draw, 

Chwardd  yr  haul  ar  emau'i  goron 
ifntau  gan  ei  ddoethed  chwardd — 

Chwardd  y  brenin  yn  ei  galon. 

Saif  sidanog  wŷr  ei  lys 

Ar  y  traeth,  gan  sisial  wrtho — 
Rhaid  i'r  llanw  pan  y'th  wêl, 

Gilio'n  ôl  cyn  hanner  llifo  : 
Nid  yw'r  môr  yn  fwy  na'th  air, 

Nid  yw  Duw  yn  fwy  na'n  brenin,"— 
Yntau  gan  ei  ddoethed  chwardd — 

Chwardd  y  llanw  yn  y  cregin. 

Uwch  a  nes  y  dêl  y  llif, 

Tros  y  tywod,  tros  y  gwmon  ; 
Ac  ni  chymer  arno  weld 

Corsen  aur  a  gemau'r  goron  : 
Ebe'r  brenin  wrtho'i  hun, — 

"  Min  y  traeth  a  ddysg  ddoethineb  ; 
Os  mai  ffals  yw  gwŷr  fy  llys, 

Nid  yw'r  môr  dderbyniwr  wyneb." 

Pan  y  sisial  ar  y  traeth, 

Ond  ni  phaid  y  tonnau  Hfo, 
Hyd  nes  gylch  y  nawfed  don 

Odre'r  brenin,  gan  ei  leithio  : 
Gwelwch,"  ebe  yntau'n  ddoeth, 

Gan  ostegu'r  mwynder  seithug, 
Nid  yw'r  Llanw  'n  ofni  teyrn, 

Nid  yw  mawredd  ond  dychymyg." 


Geilw  y  llanw  ym  mhorth  y  môr, 
A  chlywir  ohoian  ym  mrig  y  dydd  : 

Codwch  yr  angor  i  fwrdd  y  llong, 

Gollyngwch  garcharor  y  trai  yn  rhydd  ; 

Taenwch  y  lliain  i  gyd  ar  led, 

Mae'r  awel,  fy  mechgyn,  a'r  llif  o'n  tu  " — 
A  dring  yr  angor  i  fwrdd  y  llong, 

A  dacw'r  baneri'n  cyhwfan  fry. 

Cenir  y  clychau  ym  mhorth  y  môr, 
A  mwy  yr  ohoian  a'r  twrf  na  chynt  ; 
"  Gwthiwch,  fy  mechgyn,  y  llong  i'r  llif, 
Ni  erys  y  llanw,  a  theg  yw'r  gwynt  ; 
Acw'n  y  golwg  mae'r  dyfnfor  llaes, 

Gwrandewch  arno'n  gwahodd,  er  gwaeth 
neu  well  "  : 
Ac  etyb  yr  hwyliau  i  dro  y  llyw  ; — 
Yfory,   hwy   fyddant   ymhell,   ymhell. 

Geilw  y  llanw  fel  serch  y  môr, 

A'r  llong  â  i'w  ganlyn — briodferch  hardd — 
Gwynned  ei  delw  yn  nrych  y  dwfr, 

A  chysgod  yr  alarch  y'nghân  y  bardd  : 
Cenwch  yn  iach  i  bererin  y  llif, 

I  long  y  marsiandwr,  ei  llwyth  a'i  da  ; 
Mordwyed  yn  esmwyth,  a  doed  yn  ôl 

O  Ynys  y  Trysor  a  Thir  yr  Ia. 


v. 


Y'ngolwg  Ynys  Enlli 
Mae  caban  mab  y  môr  ; 

Bob  dydd  y  gylch  y  llanw 
Y  gro  o  flaen  ei  ddôr  : 

Ac  yn  y  caban  hwnnw 

Mae  Meinir  ysgafn  fron  ; 
Fel  un  o'r  morforynion, 

Neu  dylwyth  teg  y  don. 

Y  gwylain  yw  ei  cheraint, 
A'r  draethell  ei  hystad  ; 

Ond  gorau  gan  ei  chalon 

Yw  cwch  pysgota'i  thad  ; 
Aml  dro  yn  ei  mabandod 

Y  cwch  fu  iddi'n  grud  • 

Y  tonnau  yn  ei  siglo, 

A  minnau'n  wyn  fy  myd. 

Liw  nos,  pan  fwy'  yn  cychwyn 

I  gynnull  maes  y  don, 
Bydd  Meinir  ger  y  caban, 

A'i  grudd  mor  wen  a'i  bron  : 
Un  ofnus  yw  ei  chalon, 

A  chas  yw  ganddi'r  trai ; 
Nis  gall,  medd  hi,  ei  garu, 

Heb  garu'i  thad  yn  llai. 

Ond  pan  fo  'nghwch  yn  dychwel, 

Liw  dydd,  at  Graig  y  Llam, 
Bydd  Meinir  yn  fy  nisgwyl, 

A'i  gwên  fel  gwên  ei  mam  ; 
A  beth  mor  fwyn  a'i  chroeso, 

Ar  ôl  y  cyfnos  hir  ? 
Mae  'mherl  yn  caru'r  llanw, 

Mae'n  dwyn  ei  thad  i  dir. 

VI. 

Cyffrous  yw  cri'r  ystorm, 
Wrth  geuddor  fy  ystafell ; 

A  dyna  dwrf  y  lluwch 

Yn  dymchwel  ar  y  draethell. 

Mae  llawer  mam  a  mun 

Yn  dweud  eu  gweddi  heno  ; 

Ond  byddar  yw  y  môr, 

Ac  nid  yw'r  gwynt  yn  gwrando. 

Ni  ddaeth  y  cwch  yn  ôl, 
Cyn  iddi  godi'n  awel ; 

Ac  ni  eill  serch  gael  hun, 
Na  phryder  fod  yn  dawel. 

Pwy  ŵyr  y  ffordd  i  dir, 
Heb  loer  na  sêr  i'w  dywys  ? 

A  dwfn  yw  gwely'r  môr, 
A'i  draethau  yn  fradwrus! 

Bydd  llawer  mam  a  mun 

Yfory  ar  y  tywod, 
Yn  holi  llanw'r  wawr 

Beth  ddaeth  o  lanc  a  phriod  ? 

Mae  bara'n  brin,  yn  brin, 
A  rhaid  i  wŷr  anturio  ; 

Mae  serch  yn  benyd  oes, 
A  rhaid  i  riain  wylo. 

A  welir  eto'r  cwch, 

A'i  astell  gyda'i  enw  ? 
Ni  ŵyr  na  mam  na  mun, — 

Mae'r  ateb  gan  y  llanw! 


VII. 

Aros,  lanw,  ar  y  draethell, 

Paid  a  gwrando  ar  y  gwynt  ; 
Galw  i'm  cof  yr  wyt  o  hirbell 

Lawer  cyfoed  gerais  gynt  : 
Wele  fì,  a'r  cychod  segur, 

Eto'n  sefyll  ar  dy  fin  ; 
Ond    pa    le    mae     'nghyd-fordwywyr  ? 

Yn    dy    ddwfn,    mewn    mwynach    hin! 

Cof  gan  serch  eu  gweld  yn  cychwyn, 

Gan  fy  nghyfarch  dros  dy  li  : 
Down  yn  ôl  ymhen  y  fiwyddyn," — 

Mordaith  hir  i'm  golwg  i  ; 
Ond  ni  ddaethant  o  fordwyo, 

Er  eu  disgwyl  lawer  dydd  ; 
Llanw  arall  sy'n  eu  suo, 

Yn  eu  pell  welyau  cudd! 

Gorwedd  maent  o  dan  y  tonnau, 

Yn  Nhawelfor  mawr  y  De  ; 
Huno'n  ddwfn  ym  mysg  y  perlau — 

Llygad  Duw  sydd  ar  y  lle  : 
Na  wahardder  im  eu  cofìo, 

Yn  y  ganig  ysig  hon, 
Hyd  nes  delont  adref  eto, 

Gyda'r  llanw,  dros  y  don! 

Gadewais  wlad  fy  nhad  a'm  mam, 

O  hiraeth  pur  yn  wysg  fy  nghef  n  ; 
Edrychais  ar  ei  glannau'n  hir, 

Rhag  ofn  na  welwn  hi  drachefn  : 
Pan  aeth  o'm  golwg,  yr  oedd  un 

Yn  glaf  o  galon  ar  y  bwrdd  ; 
B'le  mae  y  gŵr  nas  câr  ei  wlad, 

Pan  fo  ei  long  yn  mynd  i  ffwrdd  ? 

O'm  hôl  yr  oedd  fy  Ynys  Wen, 

A'r  môr  o'i  chylch  yn  gân  i  gyd  ; 
O  'mlaen  yr  oedd  yr  Eidal  deg, 

Lle  mae  yr  haf  yn  haf  o  hyd  : 
O'm  hôl  yr  oedd  cyfandir  byw — 

Cyfandir  bywyd  newydd  dyn  ; 
O  'mlaen  yr  oedd  yr  Áifft,  mor  hen 

Nas  gŵyr  yn  iawn  ei  hoed  ei  hun! 

Ond  beth  i  mi,  a'r  galon  glaf, 

Oedd  tesni'r  Aifft  a'r  Eidal  dlos  ? 
Nid  arnynt  hwy  yr  oedd  fy  mryd, 

Yng  ngolau  dydd,  na  breuddwyd  nos 
Fel  Gwenffrwd  a  Goronwy  Môn, 

Am  Gymru  yr  hiraethwn  i ; 
Tan  awyr  las  a  haul  y  de, 

Ni  cheisiwn  decach  bro  na  hi. 

Cyrhaeddais  lannau  Cymru'n  ôl, 
O'r  tiroedd  hud,  tros  erwau  llaith  ; 

Yn  ôl  heb  golli  dim  o'm  serch, 
Na  cholli  sill  o'm  hen,  hen  iaith  ; 

Mae'n  werth  troi'n  alltud  ambell  dro 
A  mynd  o  Gymru  fach  ymhell, 

Er  mwyn  cael  dod  i  Gymru'n  ôl, 
A  medru  caru  Cymru'n  well. 

IX. 

Goris  y  llanw 

Mae  dinas  fud, 
Cantref  y  Gwaelod 

A'i  lledrith  dud  ; 
Caerog  brifddinas 

Y  dwfn  yw  hon, 
A  brenin  ei  llys 

Yw  Dylan  eil  Don. 

Neuaddau  saffir 

Sydd  iddi  hi, 
A  gerddi  o  ros 

A  meillion  y  lli  ; 
Hyd  ei  heolydd 

Y  gwmon  dardd, 
A  iarllod  y  môr 

A'u  rhiannedd  chwardd. 

Ambell  fìn  nos, 

Ar  berlewyg  byd, 
Clywir  ei  chlychau'n 

Canu  ynghyd  ; 
Clychau  soniarus 

Nas  clybu  dyn 
Eu  mwynach  erioed, 

Mewn  llesmair  na  hun. 

•     Glasnef  y  cwmwd 

Yw'r  môr  uwchben, 
Cysgod  y  llongau'n 

Gymylau'i  nen  ; 
TIws  yw  yr  ieuainc 

A'r  hen  i  gyd, 
Yng  Nghantref  y  Gwaelod, 

Y  ddinas  fud. 


Saif  henuriad  wrth  y  môr, 
Neilltuedig  broffwyd  Iôr, 
Gyda  gwallt  mor  wyn  â'r  gwlân, 
Gyda  Uygaid  fel  y  tân — 
Ei  ddoethineb  fel  ei  ddydd, 
A'i  welediad  fel  ei  ffydd. 

Gwêl  y  dilyw  dwfr  ar  daen, 
Fcl  yn  toi  y  môr  o'i  flaen  ; 
Yntau  ysgrifenna  i  lawr, 
Megis  un  a  wêl  y  wawr — 
Fel  y  llanw,  yn  ei  bryd, 
Taen  Cyfiawnder  tros  y  byd." 

Gwêl  y  traethau'n  mynd  yn  llai, 
Ac  yn  darfod — blant  y  trai  ; 
Yntau  ysgrifenna  i  lawr, 
Megis  un  a  wêl  y  wawr — 
Derfydd  c^rfundraethau  dyn, 
A  Gwirionedd  fydd  yn  un." 

Cudd  dylinad  gwyn  y  don 
Greithiau'r  tywod  ger  ei  fron  ; 
Yntau  ysgrifenna  i  lawr, 
Megis  un  a  wêl  y  wawr — 
Pan  orffenno  Duw  Ei  waith, 
Ni  bydd  ar  Ei  ddaear  graith." 

Gwêl  y  môr  yn  fôr  o  hedd, 
Yn  llonyddu  yn  ei  wedd  ; 
Yntau  ysgrifenna  i  lawr, 
Megis  un  a  wêl  y  wawr — 
Wedi  i  gamwedd  fynd  ar  goll, 
Erys  Cariad  oll  yn  oll." 


XI. 

Beth  yw'r  môr,  ei  drai  a'i  lanw- 

Creadigaeth  gyntaf  Duw  ? 
Onid  dameg  fawr  yr  oesau  ? 

Onid  drych  tragwyddol  yw  ? 
Fel  ei  lesni  dwfn,  nas  dichon 

Fod  yn  llonydd  yn  ei  grud, 
Onid  ydyw  bywyd  yntau, 

Yn  dygyfor  drwyddo  i  gyd  ? 

Nid  yw'r  Ysbryd  fu'n  ymsymud 
Unwaith  ar  y  dyfnder  maith, 

Wedi  llaesu  Ei  adenydd, 
Na  gorffwyso  yn  Ei  waith. 


I 

Nerth  Ei  fywyd  annherfynol — 
Perffaith  rym  Ei  Berffaith  Fryd, 

Sydd  yn  creu  yr  anniddigrwydd 
Deimlir  ym  mhob  oes  a  byd. 

Mae  y  Cread  yn  ymestyn 

At  berffeithrwydd,  at  y  wawr  ; 
Ac  yn  nhrai  a  llanw'r  oesau, 

Cwblheir  Un  Amcan  mawr  : 
Creir  nef  a  daear  newydd, 

Ac  fel  mellten  rhwng  y  ddwy 
Ehed  angel,  gan  ddywedyd 

Na  bydd  môr  na  llanw  mwy. 

YR    AFON. 


Caethes  y  glannau, 

A'i  chri  am  ryddhad  ; 
Dyna  yw'r  afon — 
Merch  fach  yr  eigion 
Gaethgludwyd  o'i  gwlad. 

Hirnos  a  gwawrddydd, 
Ar  dywod  a  gro — 

Ceidw  ym  mhoblle 

Ei  hwyneb  at  adre, 
Fel  rhiain  o'i  bro. 

Nid  eill  y  marian 

Arafu  ei  lli, 
Na'r  glasgoed  ei  llithio, 
Ond  i  orffwyso — 

Y  môr  iddi  hi. 

Sia'n  wylofus, 

Ar  lechwedd  a  dôl  ; 
Hiraeth  sydd  arni, 
Ac  nid  yw'n  ei  golli 

Nes  cyrraedd  yn  ôl. 

Y    PORTH    PRYDFERTH. 

(Ar  ddechrau  Canrif.) 

Ger  y  porth  mae'th  Fardd  yn  canu — 

"  Byw,  fy  nghenedl,  fo  dy  lên  ; 
Cenir  it  farddoniaeth  newydd, 

Cystal  a'th  farddoniaeth  hen  ; 
Cyfod  dithau'n  sŵn  y  delyn, 

Fel  y  dydd  pan  wnaed  dy  frad  ; 
Ni  ddaw  eto  Forfa  Rhuddlan 

Ar  dy  ymdrechfeydd,  fy  ngwlad." 

Ger  y  porth  mae'th  Athro'n  galw — 

"  O  fy  nghenedl,  canlyn  fi  ; 
Yng  nghymanfa  y  cenhedloedd 

Cedwir  heddiw  le  i  ti  ; 
Golch  dy  lygad  â  goleuni — 

Fiddot  y  meddylfryd  mawr  ; 
Bydd  yn  Roeg  y  ganrif  newydd, 

Wlad  marchogion  Aríhur  Fawr." 

Ger  y  porth  mae'th  Broffwyd  yntau, 

Gwrando,  Gymru,  ar  ei  lef — 
Croes  y  Crist  fo  yn  dy  galon, 

Cerdd,  fy  nghenedl,  tua'r  nef  : 
Gwell  yw  Dysg  na  golud  lawer, 

Gwell  na'r  ddau  yw  sanctaidd  foes  ; 
Glÿn,  fy  ngwlad,  fel  disgybl  annwyl, 

Ganrif  arall  wrth  y  Groes." 

OS    WYT    GYMRO. 

Os  wyt  Gymro  hoff  o'th  wlad, 
A  hoff  o'th  dadau  dewrion, 

Cadw  ŵyl  er  mwyn  dy  had — 
Ni  waeth  beth  ddywed  estron,- 

Gwisg  genhinen  yn  dy  gap, 
A  gwisg  hi  yn  dy  galon. 

Os  wyt  Gymro  hoff  o'th  iaith, 
A  hoff  o'i  bardd  a'i  phroffwyd 

Heddiw  twng  y  filfed  waith 
I'w  chadw  fel  ei  cadwyd  : 

Boed  yn  amlaf  ar  dy  fìn, 
Boed  olaf  ar  dy  aelwyd. 

Os  wyt  Gymro  hoff  o'th  Sant, 

A  hoff  o'r  cysegredig  ; 
Cadw  ŵyl,  er  mwyn  dy  blant, 

I  Ddewi,  ŵyr  Ceredig  ; — 
Cas  yw'r  gŵr  nas  câr  ei  wlad, 

Boed  dlotyn  neu  bendefìg. 


TELYNEGION    CYMRU  109 


GWYL    A    GWAITH. 

Mae'n  ddydd  uchelwyl  o  Went  i  Fôn, 

Mae'r  hen  alawon  ar  fin  a  thant  ; 
Ac  is  ei  nennawr  pob  Cymro'n  sôn 

Am  liw'r  genhinen,  am  Ddewi  Sant  ; 
Ond  nid  gwladgarwch  yw  cynnal  dydd, 

Undydd  mewn  blwyddyn,  i  ganu  cân — 
Gwnewch  Gymru  heddiw'n  lân  ac  yn  rhydd, 

A  gwnewch  hi  yfory  yn  rhydd  ac  yn  lân. 

Mae'n  ddydd  uchelwyl,  yn  llawen  ddydd, 

Mewn  tre'  a  phentref,  pentref  a  thre'  ; 
Ac  er  yn  llawer,  un  enw  sydd 

Ar  fin  y  Gogledd,  ar  fin  y  De  ; 
Ond  nid  gwladgarwch  yw  cynnal  gwledd, 

A  dweud  "  Fy  nghenedl,  fy  iaith,  fy  ngwlad," — 
Glanhewch  y  byrddau  o'r  gwin  a'r  medd, 

Ac  na  foed  wehelyth  i  Drioedd  Brad. 

Mae'n  ddydd  uchelwyl,  a  phawb  yn  sôn 

Am  liw'r  genhinen,  am  Ddewi  Sant  ; 
Cenir  alawon  o  Went  i  Fôn, 

Gan  wŷr  a  mamau,  mamau  a  phlant  ; 
Ond  gwell  gwladgarwch  yw  bod  yn  un 

Mewn  tref  a  phentre',  pentre'  a  thref, — 
Gwneud  Cymru'n  burach  iddi  ei  hun, 

A'i  gwneud  yn  ffyddlonach  i'w  Sant  a'r  Nef. 

COELCERTHI'R    BANNAU. 

(Hwyr  yn  Ionawr  ;    goddeithio  ar  y  mynyddoedd  ;    hynny'n 
awgrymu'r  gân.) 

Dacw  goelcerth  ar  Eryri, 

Gwenfflam  lygad  yn  y  gwyll! 
Chwiliwch,  dadau,  am  y  gwayw, 

Chwiliwch,  lanciau,  am  y  cyll  ; 
Doed  a  ddelo,  rhaid  yfory 

Gadw  erwau'n  bro  a'i  braint  ; 
Hawl  gwladgarwch  fyth  yw  gofyn 

Gwaed  y  byw  dros  lwch  y  saint. 

Dacw'r  Moelwyn  Mawr  yn  galw, 

Dacw  fflam  yn  ateb  fflam! 
Mae  pob  mynydd  yn  deimladwy, 

Oni  ddial  Cymru'r  cam  ? 
Gaiff  yr  allfro  ffordd  yr  elo 

Gwympo'n  cestyll  hyd  y  Uawr  ? 
Beth  a  wnewch  chwi  yn  yr  ogof 

Fintai  segur  Arthur  Fawr  ? 

Dacw  goelcerth  gwŷr  Ardudwy 

Fel  yn  troi  y  môr  yn  waed! 
Iorwerth — Harri — pwy  yw'r  brenin  ? 

Pa  ddyhirwch  ganddo  wnaed  ? 
A  wnawn  ni,  a  ni  yn  Gymry, 

Oddef  hyn  heb  ei  wahardd  ? 
Drodd  y  delyn  yn  fradwrus, 

Neu  a  wywodd  llaw  y  bardd  ? 

Dacw  dafod  gwahanedig 

Eto  ar  yr  Eifl  yn  Lleyn! 
Rhaid  i'n  dwylo  fod  yn  llawer, 

Rhaid  i'n  hergyd  fod  yn  un  ; 
Na  foed  neb  yfory'n  fradwr, 

Rhag  i'w  blant  felltithio'r  dydd  ; 
Gwell  na  byw  yn  ddynion  arwerth, 

Fyddai  syrthio'n  ddynion  rhydd. 

Cynnau  allan  mae'r  coelcerthi — 

Llosgi'n  llwch  o  un  i  un  ; 
Ond  ni  chlywaf  heno  gyffro 

Gwŷr  rhyfelgar  ar  ddihun  ; 
Ac  ni  ddilyn  hirllais  utgorn 

Neb  i  gasglu'r  dewr  ynghyd, — 
Mae'n  goleuo  ar  ein  Hanes, 

Os  yw'n  nosi  ar  y  byd. 

O    CADWN    UCHELWYL. 

O  cadwn  uchelwyl 

A  thelyn  a  thant  ; 
Boed  annerch  a  cherdd 

Yn  nhafodiaith  y  Sant 
Ond  cadwn  o'r  ddefod 

Y  cwpan  a'r  gwin, 
A'r  Cymro  nn  diwrnod 

A  ffug  ar  ei  fin. 

0  hyd  y  mae  Dewi 
Yn  dyfod  am  dro, 

1  weled  ei  hil 

Ac  i  weled  ei  fro  : 
Mae'n  dda  ganddo  genedl 

Yn  gwisgo  ei  gwyrdd, 
Ond  gwell  ganddo  genedl 

Yn  dilyn  ei  ffyrdd. 

O  cadwn  uchelwyl, 

Mewn  pentref  a  thref, 
Gan  anfon  un  weddi 

Gymraeg  hyd  y  nef — 
"  Boed  Cymru  y  tadau 

Yn  Gymru  y  ỳlant ; 
A  Chymru  gorwyrion 

Yn  Gymru  y  Sant." 

"OCHAIN    Y    CLWYFAWG." 

Moes  ddafn  o'r  gostrel,  gymrawd, 

Mi  wn  mai  marw'r  wyf, 
Gan  fel  y  syrth  bargodion 

Fy  nghalon  o  fy  nghlwyf  ; 
Mae  'ngwefus  fel  y  marwor, 

Ond  heno,  dan  y  lloer, 
Hi  fydd  mor  wen  â'r  barrug, 

A'r  lloergan  arni'n  oer. 

Fy  nghymrawd,  fy  hen  gymrawd- 

Cydymaith  llawer  cad 
O  gas  at  fradwyr  Cymru, 

O  serch  at  lyw  a  gwlad — 
Bydd  un  yn  llai  yfory 

Yn  ymladd  gyda  thi  ; 
Ac  un  yn  llai  dros  Gymru — 

Beth  ddaw  ohoni  hi  ? 

Ond  cyn  dy  ollwng,  gymrawd, 

A  chyn  im  ganu'n  iach, 
Am  byth! — gofynnaf  gennyt 

Ryw  un  gymwynas  fach  ; 
A  gwn  na  wnei  warafun 

Cyn  lleied  peth — i  un 
Sy'n  marw  wrth  ei  ofyn, 

Ymhell  o'i  fro  ei  hun. 

Fy  nghymrawd,  pan  ei  adref, 

Ac  adref  hebof  fi, 
Dos,  galw  gyda'm  Creirwy — 

Ti  wyddost  pwy  yw  hi  ; 
A  dywed  iti  glywed 

Ei  henw  ar  fy  min, 
Ar  ddwthwn  ola'  'mywyd, 

Gerllaw  y  farwol  ffìn. 

A  dos  a  'nghleddyf  iddi — 

Y  bylchog  hanner  llafn 
Sy'n  weddill — dos  a  hwnnw, 

Ond  sych  y  gwaed  bob  dafn  : 
Bydd  Creirwy'n  falch  ohono, 

A  gŵyr,  pan  wêl  y  darn, 
Mai  nid  deheulaw  llwfrddyn 

A  gydia  yn  ei  garn. 

A  dywed  imi  syrthio, 

A  'ngwaed  Cymreig  yn  llif, 
Lle'r  oedd  yr  ornest  boethaf, 

A'r  meirw'n  fwya'u  rhif. 
A  syrthio  fel  gwnaeth  Arthur, 

A  gwŷr  yr  hen  Ford  Gron, — 
Fy  wyneb  at  y  faner, 

A  'nghlwyfau  ar  fy  mron. 

O'R    DEFFROAD. 


Bu  Tom  Ellis  farw  yn  Ffrainc  :    ni  fydd  byth  farw 
yng  Nghymru." 


Ennwch  imi  o'r  Deffroad 

Ei  ladmerydd  ef, 
Hwnnw  safodd  buraf  drosto, 

Safodd  dros  y  nef  ; 
Ennwch  ddewin  a  thywysog, 

Ennwch  lawer  mwy — 
Enwaf  finnau'r  marw  ieuanc 

Oedd  yn  nes  na  hwy. 

Tua'r  Cynlas,  bore-deimlodd 

Enedigaeth-wawr 
Cenedl  burach  Cymru  fyddai 

Yn  ei  feddwl  mawr  ; 
Credodd  yn  y  weledigaeth, 

Credodd  yn  ei  Dduw  ; 
Credodd  Cymru'r  ddau,  a'i  hunan, 

A  dechreuodd  fyw. 

Ysbryd  tanllyd  rhy  angerddol 

Òedd  i  losgi'n  hir  ; 
Trwy'r  Deffroad,  cerdda  allan 

Gan  oddeithio'r  tir  : 
Bydd  yn  ynni  ar  y  bryniau, 

Rhyngddynt  ym  mhob  cwm  ; 
Bydd  ei  enw'n  ysbrydoliaeth 

Mewn  bythynnod  11  wm. 

Y  Deffroad,  onid  bywyd 

Gorau  Cynlas  yw, 
Gan  un  galon  genedlaethol 

Eto'n  cael  ei  fyw  ? 
Onid  yw  ei  ysbryd  trwyddo 

Gyda  ni  yn  awr, 
Yn  y  wlad  yn  ysgrifennu 

Ei  farddoniaeth  fawr  ? 

Hawdd  yw  wylo  'ngwydd  ei  aberth- 

Hawdd  gan  wlad  a  thref  ; 
Hawddach  gweithio  wedi  aros 

Ger  ei  allor  ef  : 
Collodd  Cymru  ail  Lywelyn, 

Bellach,  hi  a  fedd 
Ynnot  ti,  o  Gefn  y  Ddwysarn, 

Hoffach  Gefn  y  Bedd. 

Ardaloedd  ar  eu  deulinì — beth  yw  hynì 
Gobaith  oes  ddilychwin  ; 
Eneidiau'n  troi  :    Duw  yn  trin 
Agoriad  calon  gwerin. 

Bedydd  Duw  fedyddiodd  Gymru, 

Pentecost  yr  Ysbryd  Glân  ; 
Nid  oes  ardal  heb  ei  hallor, 

Nid  oes  allor  heb  ei  thân  ; 
Cwmwl  golau  gweddnewidiad 

A  gysgododd  dros  y  wlad — 
Gwelwyd  dyn  i  Dduw  yn  blentyn, 

Gwelwyd  Duw  i  ddyn  yn  Dad. 

Clybu  cenedl  farn  a  chariad 

Yn  cyniwair  trwy  ei  bro  ; 
Ysodd  tân  o'r  nef  Gwm  Rhondda, 

Oedd  â'i  galon  fel  y  glo  ; 
Mynwy  ddu — Gomorra  Cymru — 

Gwyrth  o  ras  ar  honno  wnaed  ; 
Cadd  gydwybod  wedi'i  channu'n 

Ddisglair  yn  y  Dwyfol  waed." 

Un  yw  Cymru  'nghwlwm  gweddi, 

Un,  er  gwahaniaethau  oes  ; 
Gyda'r  nef  a  chyda'i  hunan 

Fe'i  cymodwyd  wrth  y  Groes  ; 

Nid  oes  sôn  am  Wyddfa  mwyach— 

Onid  ydyw  Calfari 
Wedi  mynd  goruwch  y  bryniau 

Pennaf  yn  ei  golwg  hi  ? 

Gwnaed  o  Gymru  berth  yn  llosgi, 

Heb  ei  difa  gan  y  tân  ; 
Ac  yn  fflam  ei  phuredigaeth, 

Cafodd  ddawn  a  gwefus  lân  : 
Hen  emynau'r  "  gwaed  "  a'r  "  diolch 

Maent  i  gyd  ar  lafar  gwlad  ; 
"  Rhai  fu'n  fudion  sy'n  clodfori 

Duw  am  iachawdwriaeth  rad." 

Nid  oes  ardal  heb  ei  hallor, 

Nid  oes  allor  heb  ei  thân — 
Gyda'i  dysg  y  cafodd  Cymru 

Bentecost  yr  Ysbryd  Glân  : 
Os  mai  marw'i  thywysogion, 

Byw  ei  Phentywysog  hi — 
"  Dyma  gariad  fel  y  moroedd, 

Tosturiaethau  fel  y  lli." 


"  Bro  y  llus  a'r  Uynnoedd, 
Corlan  y  mynyddoedd, 
Hawdd  ei  charu  hi." 

Cymru  fach  i  mi — 
Bro  y  llus  a'r  llynnoedd, 
Corlan  y  mynyddoedd, 

Hawdd  ei  charu  hi. 

Sôn  am  diroedd  hud — 
Tecach  na'r  rhai  hynny 
Ydyw  erwau  Cymru, 

Gwell  na  broydd  byd. 

Yn  ei  hanes  hen 
Enwir  mil  o  arwyr, 
Llin  marchogion  Arthur 

Cedyrn  cad  a  llên. 

Mâg  rai  eraill  mwy — 
Gwŷr  fo'n  olud  daear, 
Na  bu'n  llys  Gwenhwyfar 

Hafal  iddynt  hwy. 

Cymru  fach  i  mi — 
Cartre  crwth  a  thelyn, 
Cysegr  salm  ac  emyn, 

Porth  y  nef  yw  hi. 


